Με 17 συνολικά παρουσίες αθλητών και τις δύο μέρες εμφανίστηκε η ομάδα του Ποδηλατοδρόμου Πύργου στο Πρωτάθλημα Δυτ. Ελλάδας & Πελοποννήσου στην ποδηλασία το Σαββατοκύριακο που μας πέρασε στην Πάτρα! Στο ψηλότερο σκαλί του βάθρου ο Νίκος Κωστόπουλος στην Ατ. Χρονομέτρηση, ενώ εκπληκτική εμφάνιση πραγματοποίησε ο Διονύσης Δούζας και τις δυο μέρες με αποκορύφωμα στο αγώνισμα αντοχής που κατετάγη 5ος στην γενική κατάταξη όλων των κατηγοριών και 2ος στους Εφήβους!\nΟ νεαρός δείχνει να διεκδικεί με προσδοκίες ίσως παρόλο που είναι νωρίς για μια εκτίμηση, μια καλή θέση στο πανελλήνιο στερέωμα!\nΟ Σάκης Μαντάς μίλησε με τα καλύτερα λόγια για τους δυο νεαρούς και δήλωσε αισιόδοξος! Συνολικά αγωνίστηκαν: Μπέρτσος Διονύσης, Δούζας Διονύσης, Μανωλόπουλος Παν. Κούβελας Κωστας, Καπνουλάς Αντώνης, Καράμπαλης Γιάννης, Νότης Αντώνης, Ξένος Θανάσης, Κουλολιάς Γιώργος, Καράι Κώστας Κωστόπουλος Νίκος!\nΤους αθλητές συνόδευσαν ο Μιχάλης Κωστόπουλος, Βαρθολομαίος, Τζίλντα Καράι, Χαρ. Δούζας, ο προπονητής και συντονιστής της ομάδας Σάκης Μαντάς στο γενικό πλάνο!


Λίβερπουλ: Η προτεραιότητα του Κλοπ, Η ΚΑΘΗΜΕΡΙΝΗ, kathimerini.com.cy\nΟ Γιούργκεν Κλοπ θέλει να κρατήσει στην ομάδα τον Βαϊνάλντουμ\n26 ΜΑΡΤΙΟΥ 2020 - 10:53\nΑυτή την στιγμή όλος ο κόσμος βρίσκεται σε καραντίνα, λόγω της πανδημίας που επικρατεί. Ως εκ τούτου σε καραντίνα βρίσκεται και ο αθλητισμός. Ωστόσο, αυτό δεν απαγορεύει στις ομάδες να προγραμματίζονται και αυτό ισχύει και στην Λίβερπουλ.\nΟ Γιούργκεν Κλοπ σύμφωνα με τις τελευταίες πληροφορίες, έχει βάλει ως προτεραιότητα την επέκταση του συμβολαίου με τον Τζίνι Βαϊνάλντουμ. Το συμβόλαιο του πρόκειται να λήξει το 2021 και ο Γερμανός θέλει να τον κρατήσει για αρκετά χρόνια στο Άνφιλντ.\nΟι κόκκινοι βρίσκονται σε μια άνετη κατάσταση σε αυτό το στάδιο, με τα περισσότερα από τα βασικά ονόματά τους να είναι δεμένα σε μακροπρόθεσμες συμφωνίες και όσοι βρίσκονται στα περιθώρια να μετράνε αντίστροφα τους υπόλοιπους τους μήνες\nΟι κόκκινοι βρίσκονται σε μια άνετη κατάσταση σε αυτό το στάδιο, με τα περισσότερα από τα βασικά ονόματά τους να είναι δεμένα σε μακροπρόθεσμες συμφωνίες\nΟ Άνταμ Λαλάνα είναι ο πιο σημαντικός παίκτης που ενδέχεται να φύγει μετά την λήξη του συμβολαίου του στο τέλος της σεζόν, ενώ οι Ναθάνιελ Κλάιν, Άντι Λόνεργκαν και Πέδρο Τσιριβέγια, είναι επίσης πιθανό να φύγουν.\nΗ πλειοψηφία του πυρήνα του Γιούργεν Κλοπ είναι εξασφαλισμένη μέχρι το 2023, αλλά ένας από τους πιο διαδεδομένους παίκτες του, ο Βαϊνάλντουμ, βρίσκεται ακόμα σε μια αβέβαιη κατάσταση.\nΤον Ιανουάριο, ο μέσος παραδέχτηκε ότι ήταν «δύσκολο να πει κανείς» πώς θα ολοκληρώνονταν οι συνομιλίες, ενώ τον Φεβρουάριο αποκάλυψε τα σχέδιά του να παίξει τα τελευταία χρόνια της καριέρας του στην Ολλανδία, αλλά και ότι «θέλει να παίξει σε υψηλό επίπεδο μέχρι 38 ετών. »\nΟ Βαϊνάλντουμ είναι ένας από τους επτά παίκτες που έχουν παίξει πάνω από 3.000 λεπτά για τους κόκκινου αυτή τη σεζόν και μόνο πέντε παίκτες έχουν αρχίσει πιο πολλούς αγώνες, γεγονός που υπογραμμίζει τη σημασία του για τον Κλοπ. Και σύμφωνα με τον David Lynch της Evening Standard, ο προπονητής θέλει πολύ να κρατήσει τον 29χρονο πέραν του 2021.\nΟ Lynch ρωτήθηκε για το φημολογούμενο ενδιαφέρον για τον μέσο Boubakary Soumare της Lille και εξήγησε ότι «μια τέτοια μετεγγραφή σίγουρα θα εξαρτηθεί από το αν κάποιος φύγει».\nΟύτε ο Βαϊνάλντουμ ούτε ο Ναμπί Κεϊτά θα «μετακομίσουν», με τον Lynch να προσθέτει ότι «συνεχίζονται οι συνομιλίες» μεταξύ Λίβερπουλ και Βαϊνάλντουμ, με τον Κλοπ σαφώς την κινητήρια δύναμη πίσω από αυτό.\nΥπάρχει λόγος για μια απροθυμία από την πλευρά του συλλόγου, φυσικά, καθώς ο μέσος θα πλησιάσει τα 31α του γενέθλια το επόμενο καλοκαίρι και αν οι Lallana και Ντέγιαν Λόβρεν φύγουν, θα είναι ο τρίτος μεγαλύτερος σε ηλικία παίκτης – πλην των τερματοφυλάκων – στην ομάδα.\nΕνώ έχει ξεκινησει πολλους αγώνες για την πλευρά του Klopp αυτή τη σεζόν, έχει επίσης βγει αλλαγή πολλές φορές (13), πίσω απ’ τον Μοχάμεντ Σάλαχ (14), τον Ρομπέρτο Φιρμίνιο (19) και τον Άλεξ Οξ-Τσαμπέρλεϊν (20) .\nΑυτό θα μπορούσε να είναι ένδειξη της ηλικίας του, ή με το ίδιο σκεπτικό η εξάρτηση του Klopp από αυτόν σε ένα ρόλο υψηλής έντασης στη μεσαία γραμμή – ο Φιρμίνιο βγαίνει αλλαγή συνήθως για να διατηρήσει την ενέργειά του.\nΓια το Βαϊνάλντουμ, οι διαπραγματεύσεις θα μπορούσαν να περιστρέφονται γύρω από την προοπτική αύξησης μισθού και αυτό θα μπορούσε να είναι μια δύσκολη κατάσταση και για τις δύο πλευρές.\nΈχοντας φθάσει από τη Νιουκαστλ το 2016, είναι πιθανό ότι ο Βαϊνάλντουμ έχει σχετικά χαμηλό μισθό σε σύγκριση με το υπόλοιπο της πρώτης ομάδας του Κλοπ, που όλοι είτε έχουν ενταχθεί στην ομάδα είτε έχουν υπογράψει νέες συμφωνίες από τότε.\nΗ αυξανόμενη ηλικία του θα μπορούσε να περιορίσει την χρηματική προσφορά της Λίβερπουλ καθώς προσπαθούν να εξασφαλίσουν αξία, γεγονός που μπορεί να είναι ο λόγος για μια τέτοια καθυστέρηση.\nΩστόσο, όπως φάνηκε με το νέο συμβόλαιο του Τζέιμς Μίλνερ τον Δεκέμβριο, ο σύλλογος είναι πρόθυμος να κάνει ό,τι μπορεί για τον σωστό παίκτη ανεξάρτητα απ’ την ηλικία του, και η αξιοσημείωτη φυσική κατάσταση του Βαϊνάλντουμ δείχνει ότι θα μπορούσε να μιμηθεί τον υπαρχηγό στα επόμενα χρόνια.\nΟ Κλοπ αναμφίβολα θα το γνωρίζει αυτό και η ελπίδα είναι ότι θα συμφωνηθεί παράταση συμβολαίου τους επόμενους μήνες για να σταματήσουν οι φήμες.\nΕικόνες χωρίς προηγούμενο στην Νάπολη και στην Αργεντινή\nΟ 34χρονος γιος του παλεύει με τον Covid-19 στο νοσοκομείο\nΟ κ. Μόρλα, στενός φίλος και δικηγόρος τα τελευταία χρόνια του Μαραντόνα, ήταν αυτός που επιβεβαίωσε την Τετάρτη τον θάνατο ...\nΗ σορός του Ντιέγκο Μαραντόνα θα μεταφερθεί στην έδρα της κυβέρνησης


by Ευαγγελία Λούτσου 17/07/2019 19:57 1310\nΗ εμμονή με το καθάρισμα του σώματος και του σπιτιού είναι από τα πιο συνηθισμένα συμπτώματα της Ιδεοψυχαναγκαστικής Διαταραχής (OCD).\nΠρόκειται για μια αγχώδη διαταραχή, κατά την οποία οι ασθενείς εκδηλώνουν ανεξέλεγκτες σκέψεις και ψυχαναγκασμούς. Επαναλαμβάνουν συνεχώς κάποιες συμπεριφορές, συχνά με τη μορφή τελετουργίας.\nΟι περισσότεροι πάσχοντες αναγνωρίζουν ότι η συμπεριφορά τους είναι υπερβολική. Αλλά τους είναι πολύ δύσκολο να το αντιμετωπίσουν. Δεν μπορούν να ελέγξουν τις σκέψεις που τους οδηγούν σε επαναλαμβανόμενες ανούσιες πράξεις.\nΤο καταναγκαστικό πλύσιμο του σώματος ή η απολύμανση των χεριών, συνήθως συνδέεται με το φόβο των μικροβίων. Καθώς ανησυχούν ότι θα κολλήσουν κάτι ή θα προκαλέσουν αρρώστιες σε άλλους.\nΜετά το πλύσιμο των χεριών, χρησιμοποιούν πετσέτα για να κλείσουν τη βρύση γιατί φοβούνται την επαναμόλυνση.\nΗ εμμονή με το καθάρισμα και η μικροβιοφοβία\nΚατ’ επέκταση, και το καταναγκαστικό καθάρισμα λειτουργεί ως ένας τρόπος ανακούφισης από την μικροβιοφοβία. Η έμμονη ιδέα υποχωρεί, μόλις το άτομο ενδώσει στον καταναγκασμό του. Παρ’ όλα αυτά δεν ηρεμεί για πολύ. Η επιθυμία για καθάρισμα επιστρέφει στο μυαλό του ασθενή και συνήθως σε μεγαλύτερο βαθμό από πριν. Γίνονται πιο απαιτητικοί με τον εαυτό τους και αφιερώνουν περισσότερο χρόνο για ικανοποιήσουν την εμμονή τους και να σταματήσουν στιγμιαία το άγχος τους.\nΣε τέτοιες περιπτώσεις καλό είναι να επισκεπτόμαστε έναν ειδικό, για να δώσει λύση στο πρόβλημά μας.\n01/07/2022 23:25 131\n12/10/2021 13:35 494\n31/12/2020 18:30 31/12/2020 17:22 1451\n06/12/2020 10:10 05/12/2020 20:47 1505\nΔΙΑΤΑΡΑΧΕΣΕΜΜΟΝΗΕΜΜΟΝΗ ΜΕ ΤΟ ΚΑΘΑΡΙΣΜΑΠΛΥΣΙΜΟ ΡΟΥΧΩΝΠΛΥΣΙΜΟ ΣΩΜΑΤΟΣΠΛΥΣΙΜΟ ΧΕΡΙΩΝΨΥΧΑΝΑΓΚΑΣΜΟΣΨΥΧΙΚΕΣ ΔΙΑΤΑΡΑΧΕΣ


***** ΞΕΝΟΔΟΧΕΊΑ GRAND HYATT ERAWAN, ΜΠΑΝΓΚΌΚ *****\n494 Rajdamri Road, Μπανγκόκ, Ταϊλάνδη\nΤο Grand Hyatt Erawan Ξενοδοχείο που είναι στρατηγικά τοποθετημένο κοντά στο σταθμό MRT- Silom, προσφέρει δωρεάν στάθμευση, ανταλλακτήριο συναλλάγματος και αποθήκευση αποσκευών. Ανακαινισμένο το 2005, αυτό το άνετο ξενοδοχείο προσφέρει διαμονή σε 22-όροφο κτίριο σε ταϊλανδέζικο στιλ.\nΟι επισκέπτες μπορούν να φτάσουν σε Terminal 21 μέσα σε 25 λεπτά με τα πόδια. Οι επισκέπτες μπορούν να φτάσουν στο κέντρο της Μπανγκόκ που είναι 8 χλμ μακριά.\nΗ εκθαμβωτική θέα στην πόλη καλωσορίζει τους επισκέπτες σε δωμάτια όπως hyatt business plan king room, grand executive king suite και grand king σουίτα προσφέροντας ιδιωτικά μπάνια με δωρεάν Wi-Fi, μίνι μπαρ, δορυφορική τηλεόραση, ρύθμιση κλιματισμού και θυρίδα ασφαλείας. Ο εξοπλισμός των δωματίων περιέχει μικρό ψυγείο, ηλεκτρικό βραστήρα και πλυντήριο πιάτων.\nΤο πρωϊνό σερβίρεται στην τραπεζαρία. Πιάτα ιταλικής κουζίνας σερβίρονται στο εστιατόριο στο εξωτερικό χώρο. Οι επισκέπτες μπορούν να δοκιμάσουν τσάγια, καφέδες και κοκτέιλ που σερβίρονται στο καφέ-μπαρ.\nΤο κατάλυμα προσφέρει υπολογιστές, επιχειρηματικό κέντρο και αίθουσα συναντήσεων για κάθε χρήση.\nΟι εγκαταστάσεις αναψυχής προσφέρουν ατμόλουτρα, περιποίηση προσώπου και μασάζ. Οι επισκέπτες θα γυμναστούν χρησιμοποιώντας φίτνες και γυμναστήριο που παρέχει το ξενοδοχείο.\nΓια Μεγαλύτερα παιδιά/ενήλικες προσφέρεται επιπλέον κρεβάτι στην τιμή των THB 1600 ανά άτομο για διανυκτέρευση.\nGrand Hyatt Erawan, Ταϊλάνδη


Βαδίζουμε με ασφάλεια στη νέα καθημερινότητα - Ειδήσεις - νέα - Το Βήμα Online\nΒαδίζουμε με ασφάλεια στη νέα καθημερινότητα\nΣτη διάρκεια της διετίας 1889-1890 μια σαρωτική πανδημία κόστισε τη ζωή σε περισσότερους από ένα εκατομμύριο ανθρώπους. Με τις γνώσεις (ή, αν προτιμάτε, την άγνοια) της εποχής και καθώς η νόσος αφορούσε κυρίως το αναπνευστικό σύστημα, θεωρήθηκε ότι επρόκειτο για μια ιδιαίτερα επιθετική γρίπη. Εκατόν δεκαπέντε χρόνια αργότερα, το 2005, ερευνητές του Πανεπιστημίου της Λουβέν στο Βέλγιο κατέληξαν στο συμπέρασμα ότι πιθανότατα αυτή η πανδημία θα έπρεπε να αποδοθεί σε έναν άλλον ιό και ειδικότερα στον OC14, έναν από τους τέσσερις κορωνοϊούς που ευθύνονται για το κοινό κρυολόγημα και οι οποίοι μας επισκέπτονται κάθε χρόνο, χωρίς ωστόσο να προκαλούν σοβαρή νόσο στον άνθρωπο. Για την ακρίβεια, είναι οι ετήσιες τακτικές «συναντήσεις» τους με το ανθρώπινο είδος που καθιστούν τους ιούς αυτούς γνώριμους στο ανοσοποιητικό μας σύστημα, και ως εκ τούτου ηπιότερους.\nΟι βέλγοι ερευνητές μελέτησαν τη γενετική ταυτότητα του OC14 και διαπίστωσαν ότι προήλθε από τους ποντικούς και πέρασε στους ανθρώπους με ενδιάμεσο ξενιστή τις αγελάδες, στις οποίες επίσης προκαλούσε σοβαρή νόσο. Η συνεπαγωγή της μελέτης τους, η οποία διενεργήθηκε στον απόηχο της εμφάνισης του ιού SARS (το 2003 στην Κίνα), είναι προφανής: αν οι κορωνοϊοί που κυκλοφορούν σήμερα προκαλώντας συμπτώματα στα οποία μπορεί και να μη δίνουμε καμία σημασία, υπήρξαν κάποτε πραγματικά φονικοί, μπορούμε άραγε να ελπίζουμε ότι ο SARS-CoV-2 θα εξασθενεί με το πέρασμα του χρόνου; Μπορούμε δηλαδή να ελπίσουμε ότι τα χειρότερα πέρασαν;\nΠράγματι, οι ειδικοί εκτιμούν ότι η εξάπλωσή του στην Ευρώπη κορυφώθηκε και σημειώνει πτωτικές τάσεις. Αλλά όλοι συμφωνούν ότι έχουμε να κάνουμε με έναν ιό που ήρθε για να μείνει. Και το αν τα επόμενα κύματά του θα είναι ηπιότερα μένει να αποδειχθεί. Με άλλα λόγια, αυτή τη στιγμή έχουμε από τη μια τη βεβαιότητα της παραμονής του SARS-CoV-2 στους ανθρώπινους πληθυσμούς και από την άλλη τη μεγάλη αβεβαιότητα σχετικά με την έκβαση της αλληλεπίδρασής μας με αυτόν. Αβεβαιότητα η οποία παραμένει, παρά το γεγονός ότι η κινητοποίηση της διεθνούς επιστημονικής κοινότητας για την αποκάλυψη των μυστικών του ιού είναι χωρίς προηγούμενο. Ας μην είμαστε όμως άδικοι: αυτός ο εντελώς άγνωστος στις αρχές του χρόνου ιός αποκαλύπτεται μέρα με τη μέρα χάρη στις ακατάπαυστες προσπάθειες των επιστημόνων ανά τον κόσμο.\nΟπως θα θυμούνται οι τακτικοί αναγνώστες του «Βήματος», πριν από δύο εβδομάδες είχαμε συνοψίσει τις γνώσεις μας για τον ιό σε ένα ειδικό ένθετο με 100 ερωτήσεις-απαντήσεις. Και όπως είχαμε γράψει τότε, στόχος αυτής της προσπάθειας δεν ήταν σε καμία περίπτωση «να υποκαταστήσουμε τους ειδικούς, τους οποίους εξάλλου ανελλιπώς παρακολουθούμε και από τους οποίους συνεχώς μαθαίνουμε. Οπως όμως κάνουμε χρόνια τώρα και στο BHMA-Science, στόχος μας είναι να φωτίσουμε πολύπλευρα τα επιστημονικά δεδομένα ελπίζοντας να κατανοήσουμε καλύτερα (και εμείς μαζί με τους αναγνώστες μας) τη νέα αυτή απειλή. Γιατί όσο καλύτερα γνωρίζει κανείς τον εχθρό τόσο αποτελεσματικότερα τον πολεμά…».\nΗ θερμή ανταπόκρισή σας στην προσπάθειά μας να ενημερώσουμε με ακρίβεια και σαφήνεια τους απαιτητικούς αναγνώστες μας μάς συγκίνησε. Σας ευχαριστούμε από καρδιάς! Και ανταποδίδουμε σήμερα με την ειδική έκδοση που κρατάτε στα χέρια σας (και την οποία πολλοί από εσάς ζητήσατε στέλνοντας μηνύματα και εξηγώντας ότι θα προτιμούσατε να έχετε τις ερωτήσεις-απαντήσεις σε μια «ανθεκτικότερη» έκδοση).\nΣτη διάρκεια των δύο τελευταίων εβδομάδων έχουν αλλάξει πολλά, τόσο σε σχέση με τα ευρήματα που αφορούν στον ιό αυτόν καθαυτόν, όσο και στη χώρα μας, η οποία μετά από μια περίοδο εγκλεισμού που διήρκεσε σχεδόν ενάμιση μήνα (42 ημερών για την ακρίβεια), άρχισε από την περασμένη Δευτέρα 4 Μαΐου να κάνει τα πρώτα δειλά βήματα επανόδου στην κανονικότητα. Μια κανονικότητα που όλοι γνωρίζουμε ότι δεν θα είναι ακριβώς όπως αυτή που αφήσαμε πίσω μας. Για τον λόγο αυτόν, εκτός από τις επικαιροποιημένες ερωτήσεις-απαντήσεις (να σημειωθεί ότι για πρακτικούς λόγους κάποιες ερωτήσεις απαλείφθηκαν, ενώ τα καινούργια στοιχεία προστέθηκαν στο τέλος) στο ειδικό αυτό ένθετο θα βρείτε και έναν πρακτικό οδηγό που ελπίζουμε ότι θα σας φανεί χρήσιμος στη μετά τον εγκλεισμό καθημερινότητα. Θα βρείτε δηλαδή εδώ όλα όσα χρειάζεται να ξέρουμε για το πότε (σύμφωνα με τις κυβερνητικές εξαγγελίες) αλλά και το πώς θα γίνεται η άρση των μέτρων και ποιες είναι οι συστάσεις για να βαδίσουμε με ασφάλεια στη νέα αυτή περίοδο.\nΤέλος, θα βρείτε μια ειδική αναφορά στη γενναιοδωρία φυσικών προσώπων και εταιρειών. Οταν οι χώρες διέρχονται από πρωτόγνωρες κρίσεις όπως αυτή που βιώνουμε, η φιλανθρωπική δράση μπορεί, κυριολεκτικά, να κάνει τη διαφορά μεταξύ ζωής και θανάτου. Η αναφορά αυτή λοιπόν είναι το δικό μας «ευχαριστώ» σε εκείνους που επέλεξαν να μην αδιαφορήσουν.


Νότης Μαριάς: Αντιμνημονιακό κοινωνικό μέτωπο εξουσίας τώρα ! | Νότης Μαριάς - Ευρωβουλευτής\nΟι στιγμές που βιώνει ο λαός μας είναι πράγματι ιστορικές. Μετά τη συγκρότηση της τρικομματικής κυβέρνησης με επικεφαλής τον κ. Παπαδήμο – μέχρι πρότινος αντιπρόεδρο ενός μέλους της τρόικας, δηλαδή της Ευρωπαϊκής Κεντρικής Τράπεζας – μεθοδεύονται η υπογραφή της νέας επονείδιστης δανειακής σύμβασης και η επιβολή νέου Μνημονίου μέχρι το 2050.\nΗ τρόικα και οι δυνάμεις της νέας εξάρτησης προχωρούν ολοταχώς στην εμπέδωση της ξένης κατοχής, στη λεηλασία της δημόσιας περιουσίας και των πλουτοπαραγωγικών μας πηγών και στην επιβολή μισθών και συντάξεων πείνας στο δημόσιο και στον ιδιωτικό τομέα.Επιβάλλουν αναδιάρθρωση του δημόσιου χρέους με εφαρμοστέο Δίκαιο το αγγλικό Δίκαιο, που διασφαλίζει τους δανειστές και βλάπτει την πατρίδα μας.\nΠροχωρούν σε αναγκαστικό «κούρεμα» των ομολόγων των ασφαλιστικών ταμείων, με αποτέλεσμα να μειωθούν κι άλλο οι συντάξεις και το εφάπαξ.\nΜεθοδεύουν την απόλυση χιλιάδων υπαλλήλων του Δημοσίου και της Τοπικής Αυτοδιοίκησης. Με τη σκληρή λιτότητα, επιβάλλουν οικονομική ασφυξία στην αγορά.\nΟδηγούν εκατομμύρια συμπολίτες μας στην ανεργία, τους νέους μας στην αναγκαστική μετανάστευση και τους ελεύθερους επαγγελματίες στα «λουκέτα».\nΕπιβάλλουν δεκάδες φόρους και «χαράτσια». Διαλύουν το κοινωνικό κράτος, το σύστημα υγείας και την εκπαίδευση. Πτωχεύουν καθημερινά τον ίδιο το λαό μας και οδηγούν χιλιάδες συμπολίτες μας στην ανέχεια και στα συσσίτια.\nΚι όλ’ αυτά θα συνεχιστούν ακόμη πιο βίαια μετά την υπογραφή της νέας δανειακής σύμβασης. Πρόκειται για κατήφορο που δεν έχει τέλος.\nΑς το γνωρίζουν όλοι: Η πολιτική αυτή θα συνεχιστεί για πολλές δεκαετίες. Η Ελλάδα έχει μετατραπεί σε προτεκτοράτο της τρόικας. Και η Ευρωπαϊκή Ένωση σε «Ευρώπη των δανειστών». Δεν πάει άλλο! Ήρθε η ώρα ο καθένας από μας να αναλάβει τις ευθύνες του. Ήρθε η στιγμή να εκδηλώσουμε όλοι μαζί μια σαφή πρωτοβουλία, προκειμένου να ξεκινήσει άμεσα – πολιτικά και οργανωτικά – η συγκρότηση ενός αντιμνημονιακού κοινωνικού μετώπου εξουσίας.\nΌπως τονίσαμε την 1η Φεβρουαρίου του 2012 στην ιδρυτική εκδήλωση της Ενιαίας Λαϊκής Δημοκρατικής Αντίστασης (Ε.ΛΑ.Δ.Α.), που δρομολογήθηκε με πρωτοβουλία του Μανώλη Γλέζου, του Μίκη Θεοδωράκη και του Γιώργου Κασιμάτη, το αντιμνημονιακό μέτωπο θα πρέπει να ξεδιπλώσει τη δράση του σε πολλά επίπεδα. Να οργανώσει δράσεις αλληλεγγύης και αντίστασης και να συμμετάσχει στις επικείμενες βουλευτικές εκλογές.\nΜε βάση, δε, τις πρόσφατες μετρήσεις, το αντιμνημονιακό μέτωπο θα μπορούσε να διεκδικήσει με αξιώσεις τη νίκη και την ανάληψη της διακυβέρνησης της πατρίδας μας.\nΤο μίνιμουμ εκλογικό πρόγραμμα του μετώπου


Μια ελληνική οικογένεια από το Κάρλσφλεντ (Νταχάου) ταυτισμένη με το TaeKwonDo - ΔΟΡΥΦΟΡΟΣ\nΜια ελληνική οικογένεια από το Κάρλσφλεντ (Νταχάου) ταυτισμένη με το TaeKwonDo\nΚαι τα τρία παιδιά, ο Σπύρος, η Δέσποινα και ο μικρός Χρήστος έχουν αποτελέσει είδηση σε δημοσιεύσεις του «Δορυφόρου» και αυτό γιατί όλοι έχουν να επιδείξουν μεγάλες επιτυχίες στο TaeKwonDo. Ο Σπύρος και η Δέσποινα είχαν μάλιστα επιλεγεί από το Δορυφόρο ανάμεσα στα "πρόσωπα της χρονιάς" το 2017 και 2018 αντίστοιχα.\nΑυτός ήταν και ο λόγος που συναντηθήκαμε μαζί τους. Για να συζητήσουμε την προσπάθεια τους, το πως ξεκίνησαν, σε τι σημείο έχουν φτάσει και ποιοι είναι οι μεγάλοι στόχοι τους.\nΗ μητέρα τους μας εξήγησε ότι η επιλογή του συγκεκριμένου αθλήματος έγινε για αυτοπροστασία. Μια επιλογή που εξελίχθηκε σε ένα άθλημα με πολλές διακρίσεις αλλά και μεγάλες προοπτικές.\nΖούσαν στη Γερμανία και έφυγαν για την Ελλάδα το 2006. Εκεί ο Σπύρος και η Δέσποινα βρήκαν αθλητικό καταφύγιο στο αθλητικό σύλλογο «ΓΑΙΑ» στον Άλιμο Αττικής. Για το σύλλογο μιλούν και οι δυο με τα καλύτερα λόγια. Ήταν οι άνθρωποι του Συλλόγου στον Άλιμο που τους βοήθησαν όταν επέστρεψαν πίσω στη Γερμανία, με τους οποίους διατηρούν ακόμη και σήμερα σχέσεις και χρησιμοποιούν τις εγκαταστάσεις για προπονήσεις, αν χρειαστεί, κατά τη διάρκεια των διακοπών τους στην Ελλάδα.\nΜε τον Ελληνικό σύλλογο ο Σπύρος είχε κατακτήσει την δεύτερη θέση σε Πανελλήνιο πρωτάθλημα. Τότε η δασκάλα του, του έβαλε τα εισιτήρια για να παίξει στο Κύπελλο Ελλάδας όπου πήρε χρυσό. " Ήταν πολύ χαρούμενος που απέδειξε στην δασκάλα του ότι άξιζε. H δασκάλα πίστευε όμως σε αυτόν" τονίζει η μητέρα τους.\nΑντίστοιχα η Δέσποινα είχε βγει 3η στο Πανελλήνιο και 2η στο Κύπελλο Ελλάδας.\nΟ Σύλλογος στον οποίο επιστρέφοντας και πάλι στη Γερμανία το 2014 συνέχισαν τη διαδρομή τους είναι ο TSV Dachau 1865. «Από τους καλύτερους συλλόγους TaeKwonDo στη Γερμανία“ λένε και οι δυο.\nΣτη συζήτηση μπαίνει και το τρίτο μέλος της οικογένειας, ο Χρήστος, 8 ετών ο οποίος επίσης ανήκει στην οικογένεια του TSV Dachau 1865. Πρότυπό του, ο αδερφός του, ο Σπύρος. Μέσα λίγα λεπτά καταλαβαίνει κανείς τον ιδιαίτερο θαυμασμό που τρέφει για τον μεγάλο τον αδερφό.\nΗ Δέσποινα ακόμη μαθήτρια του ελληνικού Λυκείου εξήγησε ότι έμεινε πίσω τον τελευταίο χρόνο λόγω τραυματισμών, θα δώσει εισιτήριες εξετάσεις για τα ΑΕΙ και ΤΕΙ, αλλά δεν είναι ακόμη σίγουρη για τη μελλοντική της ενασχόληση σε σπουδές και επαγγελματικά. Σε κάθε περίπτωση θέλει να συνεχίσει TaeKwonDo. Στο ερώτημά μας αν οι διακρίσεις επηρεάζουν την εικόνα που έχουν οι συμμαθητές τους γι αυτούς, απάντησε αρνητικά.\nΟ Σπύρος δείχνει αποφασισμένος. Ο στόχος του είναι οι Ολυμπιακοί Αγώνες του 2024, μας λέει.\nΟ Σπύρος άλλωστε, έχει συμμετάσχει, ήδη σε 25 τουρνουά από τα οποία τα 16 ήταν διεθνή και τα 9 εθνικά (Γερμανία) . Η μεγαλύτερη μέχρι σήμερα επιτυχία του ήταν το 2017 στη Λάρνακα, που στέφηκε πρωταθλητής στους πανευρωπαϊκούς (στην κατηγορία του). Αλλά και σ άλλα τουρνουά οι θέσεις που κατακτά είναι συνήθως μέσα στην πρώτη τριάδα.\nΈτσι, χρυσό μετάλλιο κατέκτησε το 2015 στο Ζάγκρεπ, το 2016 στην Βαρσοβία και το 2017 στο Βελιγράδι. Τη δεύτερη θέση κατέκτησε σε διεθνή τουρνουά το 2016 στην Ισπανία Benicassim ενώ τέλος την 3η θέση το 2015 στο Βελιγράδι, το 2016 σε τουρνουά στο Innsbruck, στη Θεσσαλονίκη και στο Λουξεμβούργο ενώ το 2017 στο Αμβούργο, στο Μαριμπορ της Σλοβενίας, στο Alicante Ισπανίας και στο Πανευρωπαϊκό της Λάρνακας .\nΟ Σπύρος, 19 ετών, έχει αποκτήσει και την γερμανική υπηκοότητα και είναι στο γερμανικό στρατό στο αθλητικό του τμήμα.\nΗ Δέσποινα , μαθήτρια του Ελληνικού Λυκείου Μονάχου έχει, λόγω του τραυματισμού που αναφέραμε, λιγότερους αγώνες. Συμμετείχε σε 9 τουρνουά από τα οποία τα 3 ήταν διεθνή.\n(Ο Σπύρος και η Δέσποινα γεννήθηκαν στην Γερμανία και έτσι είχαν πάρει αυτόματα και την γερμανική υπηκοότητα. Ο μικρός Χρήστος την πήρε πρόσφατα).\nΤο στυλ μας με τον αδερφό μου είναι διαφορετικό. Ενώ ο αδερφός της είναι πιο «ρεαλιστής», στους αγώνες που δίνει, η Δέσποινα σχεδιάζει και εκτός «προγράμματος» . Γεγονός βέβαια που παρατηρήσαμε και εμείς κατά τη συζήτηση.\nΗ Δέσποινα κατέκτησε το χρυσό μετάλλιο σε γερμανικά πρωταθλήματα δυο φορές. Το 2015 στο Schwabach και το 2017 στο Ingolstadt. Αξιοσημείωτο πάντως είναι ότι σ όλα τα υπόλοιπα τουρνουά, είτε είναι διεθνή, είτε εθνικά έλαβε την 3η θέση. (2016 στο Βέλγιο, Ισπανία, Gummersbach και Schwabach Γερμανίας και το 2017 στο Ochsenhausen και Νυρεμβέργη).\nΈνας από τα πιο δύσκολα στο συγκεκριμένο άθλημα, μας εξομολογούνται και οι δυο, είναι η διατροφή. "Πρέπει να κρατήσεις τα κιλά της κατηγορίας σου, καθώς αν αλλάξεις κατηγορία χάνεις όλους τους βαθμούς που έχεις συγκεντρώσει και ξεκινάς από την αρχή".\nΗ μητέρα τους, Μαρίνα σ όλη τη συζήτηση δείχνει ότι γνωρίζει τα πάντα γύρω από το άθλημα, κάτι σαν μάνατζερ των τριών παιδιών. Όταν της το επισημάναμε, ο Σπύρος διηγήθηκε μια ιστορία όπου σ ένα τουρνουά, απουσία προπονητή κάθισε η μητέρα του στη θέση του (ο αγώνας προϋποθέτει να υπάρχει προπονητής για να μπορέσει να διεξαχθεί).\nΔεν αποτελεί πρόβλημα το οικονομικό, καθώς η ομάδα αναλαμβάνει το μεγαλύτερο μέρος των εξόδων στο πλαίσιο της προώθησης των αθλητών της. «Απλά, αν καμία φορά θέλεις να συμμετέχεις σε κάποιο τουρνουά προκειμένου να συγκεντρώσεις πόντους χρειάζεσαι χορηγούς τους οποίους δεν βρίσκεις εύκολα». Ο Σπύρος τώρα έχει χορηγό την Pentersoft.\nΟ Χρήστος κατά τη διάρκεια της συζήτησης που είχαμε, συμμετείχε ενεργά και απαντούσε σε ερωτήσεις ακόμη και αν απευθυνόταν σε άλλους. Ζωηρός, έξυπνος, και χαρούμενος.\n"Είναι μεγάλη υπόθεση!" μας, επισημαίνει η Δέσποινα, "ότι ξεκίνησε από 6 χρονών το άθλημα (στα 4 του ξεκίνησε και αυτός προπονήσεις στο Γαία Αλιμου). Σκεφτείτε ότι στα 13 χρόνια του, όταν δηλ ξεκινήσαμε εμείς, αυτός θα έχει ήδη 7 χρόνια εμπειρία".\nΦέτος ο Χρήστος πήρε το πρώτο του χρυσό μετάλλιο σε αγώνες στο Bamberg πριν λίγους μήνες ενώ όπως δημοσίευσε ο Δορυφόρος, χρυσό κέρδισε και πριν μια εβδομάδα στους αγώνες στο Sauerlach.\nMέχρι τώρα ο Χρήστος είχε συμμετοχή σε 23 αγώνες και έχει πάρει 21 φορές μετάλλιο (10 χρυσά, 8 αργυρά και 3 χάλκινα).\nΚαι βέβαια δε πρέπει να παραλείψουμε να αναφερθούμε και στο 4ο μέλος της οικογένειας τη Δανάη Ειρήνη.\nΗ Δανάη - Ειρήνη δεν μπόρεσε να μας απαντήσει στο ερώτημα αν θα ακολουθήσει τα αδέρφια της, καθώς είναι ακόμη πολύ μικρή και "παρακολουθούσε" τη συζήτηση από το καροτσάκι. Δεν έχουμε όμως απολύτως καμία αμφιβολία ότι και αυτή θα ακολουθήσει τον "οικογενειακό δρόμο"\nΕμάς δεν μας απομένει παρά να ευχηθούμε κάθε επιτυχία και στους 3 και να εκπληρωθεί το όνειρο της συμμετοχής στους Ολυμπιακούς Αγώνες.


Οίμος-Αθήνα: ΚΑΤΕΣΤΡΕΨΑΝ ΤΗΝ ΖΩΗ ΤΩΝ ΑΝΘΡΩΠΩΝ ΓΙΑ ΝΑ ΤΟΥΣ "ΠΡΟΣΤΑΤΕΨΟΥΝ" ΑΠΟ ΤΗΝ ΓΡΙΠΗ!\nΚΑΤΕΣΤΡΕΨΑΝ ΤΗΝ ΖΩΗ ΤΩΝ ΑΝΘΡΩΠΩΝ ΓΙΑ ΝΑ ΤΟΥΣ "ΠΡΟΣΤΑΤΕΨΟΥΝ" ΑΠΟ ΤΗΝ ΓΡΙΠΗ!\nΟ ΣΤΡΑΓΓΑΛΙΣΜΟΣ ΤΩΝ ΕΛΛΗΝΩΝ ΜΕ ΕΝΑ ΦΙΜΩΤΡΟ\nΤα νοσοκομεία έχουν αδειάσει από αίμα διότι κανείς δεν πατάει πλέον για αιμοδοσία και ανάλογες «περιττές» δράσεις.\nΚαρκινοπαθείς μένουν πίσω στις θεραπείες τους.\nΤα γυμναστήρια άδειασαν, πολλοί δεν γυμνάζονται όπως γυμνάζονταν. Άτομα παραμελούν την υγεία τους και δεν επισκέπτονται νοσοκομεία, διαγνωστικά κέντρα ή γιατρούς.\nΝέοι και νέες δεν μπορούν να συνάψουν νέες επαφές και σχέσεις από το Μάρτιο: απαγορεύεται η διασκέδαση και σύντομα θα δίνουν μάχη να μην καταλήξουν στο τρελάδικο.\nΚατεστραμμένοι επαγγελματίες και άνεργοι συμπληρώνουν αυτό το δυστοπικό σκηνικό. Επιπλέον, όπως συμβαίνει με κάθε κεντρικά σχεδιασμένη επιβολή, θα υπάρξουν και άλλες συνέπειες που είναι απρόβλεπτες ακόμα και στη νοητική σύλληψη τους.\nΆνθρωποι θα πεθάνουν, θα αυτοκτονήσουν, θα αρρωστήσουν, θα χάσουν τους συντρόφους, τις οικογένειες τους και θα κλείσουν τα σπίτια τους. Το δράμα αυτό θα κρατήσει χρόνια και θα χαρακτηρίζει μια ολόκληρη γενιά, η οποία είναι ήδη τσακισμένη από τα μνημόνια.\nΟι ελευθερίες μας καταστράφηκαν, γέμισε ο τόπος χαφιέδες, φασίστες και ηθικιστές-κριτές των πάντων. Ποινικοποιήθηκε η άποψη, η προσπάθεια εύρεσης εισοδημάτων η απασχόληση και το δικαίωμα στο κυνήγι της ευημερίας ή της ευτυχίας.\nΌλα αυτά, επειδή οι κυβερνήσεις είναι πλέον οι νέες θρησκείες, έχοντας ξεπεράσει την μεσαιωνική καθολική εκκλησία και την ιερά εξέταση. Αποφασίζουν επί της ζωής και του θανάτου.\nΤουλάχιστον, «δεν γίναμε Σουηδία». Μια χώρα με σχεδόν μηδενικά κρούσματα (σήμερα, 26/8/2020 έχει 4% κρούσματα ανά εκατομμύριο, τη στιγμή που η υπόλοιπη Ευρώπη έχει αύξηση ως και 120%), με διατήρηση των στοιχειωδών ελευθεριών (τη στιγμή που η υπόλοιπη Ευρώπη εισέρχεται σε νέο κύκλο αυταρχικών μέτρων και διώξεων).\nΚαι με μισή οικονομική ύφεση σε σχέση με χώρες που επέβαλαν σκληρές καραντίνες και έχουν διπλάσιους κατά κεφαλή νεκρούς (τη στιγμή που οι νεκροί αυξάνονται εκθετικά στις χώρες με μεσαιωνικές καραντίνες και οι οικονομίες τους δέχονται τη χαριστική βολή).\nΒάλτε τώρα τη μασκούλα σας, και βαράτε παλαμάκια στις ουρές του ΟΑΕΔ.


Ο ΤΕΛΕΥΤΑΙΟΣ ΧΕΙΜΩΝΑΣ ΤΗΣ ΕΛΛΑΔΑΣ, ΟΠΩΣ ΤΗΝ ΞΕΡΟΥΜΕ; | mySatellite\nΑρχικήΟ ΤΕΛΕΥΤΑΙΟΣ ΧΕΙΜΩΝΑΣ ΤΗΣ ΕΛΛΑΔΑΣ, ΟΠΩΣ ΤΗΝ ΞΕΡΟΥΜΕ;\nΟ ΤΕΛΕΥΤΑΙΟΣ ΧΕΙΜΩΝΑΣ ΤΗΣ ΕΛΛΑΔΑΣ, ΟΠΩΣ ΤΗΝ ΞΕΡΟΥΜΕ;\n14 Αυγούστου, 2013 MySatelite mySatelite\nTo πόσο αρρωστημένος είναι αυτός ο κρατικός μηχανισμός δεν χρειάζεται να το διαπιστώσουμε από την απελευθέρωση της συμμορίας του ΙΚΑ Καλλιθέας.\nΟύτε από τον μαφιόζικο τρόπο με τον οποίο μοιράζεται η μηντιακή και επιχειρηματική τράπουλα. Στην περίπτωση της Ελλάδας του 2013, ισχύει περισσότερο από ποτέ το ότιτο ψάρι βρωμάει από το κεφάλι.\nΜε απλά λόγια τα κεφάλια του τόπου (πρωθυπουργοί πρώην και νυν, υπουργοί πρώην και νυν, βουλευτές, τοπικοί άρχοντες, κλπ και όσοι ετοιμάζονται να μας κυβερνήσουν) έχουν προσωπικές νοσηρές σχέσεις με βρώμικα συμφέροντα, με φυγόδικους επιχειρηματίες, και με έναν επιχειρηματικό υπόκοσμο ο οποίος δεν διστάζει να συστήνει ακόμη και τρομοκρατικές οργανώσεις νοικιάζοντας γραφιάδες προκηρύξεων και εκτελεστές συμβολαίων.\nΑν ο Σαμαράς και ο Βενιζέλος έχουν την δύναμη να αντέξουν την αιματοχυσία που πλησιάζει, αν είναι αποφασισμένοι να αφήσουν τα παιδιά τους- τα αγόρια και τις κόρες τους- να κουβαλάνε στους ώμους τους το θανατικό που οι ίδιοι ετοιμάζονται να προκαλέσουν μέσα από το πάρε-δώσε με σκοτεινά και βρώμικα συμφέροντα ας συνεχίσουν το ίδιο βιολί, μην αναλαμβάνοντας την ευθύνη να απελευθερώσουν την Δικαιοσύνη από το παρακράτος που την ελέγχει, την εκβιάζει, κλπ)\nΟύτε ο Σαμαράς, ούτε ο Βενιζέλος, ούτε ο Κουβέλης, ούτε ο Τσίπρας, ούτε ο Καμμένος, ούτε ο Μιχαλολιάκος, ούτε ο Κουτσούμπας (που είναι και επίκαιρος) μπορούν να κρυφτούν πίσω από το δάχτυλό τους.\nΟδηγούν την χώρα στην αιματοχυσία έχοντας- ο καθένας από τους ολίγιστους πολιτικούς ηγέτες που μας έταξε η ιστορία σ΄αυτή την συγκυρία- στο μυαλό του το πως θα επιβιώσει η δική του οικογένεια, το δικό του σπιτικό. Ούτε καν το όνομά τους δεν είναι πλέον σε θέση να υπερσπισθούν. Έχουν χάσει το στοίχημα της ιστορίας.\nΕπιλέγουν λοιπόν να επιβιώσουν οχυρομένοι πίσω από επιχειρηματικές συμμορίες τύπου Κολομβίας που στήνουν μπίζνες (κανάλια, εργολαβίες, δημόσια έργα κλπ) σαν παπατζήδες στην Ομόνοια μιας άλλης εποχής.\nΕίναι δε τόσο κοντόφθαλμοι που δεν βλέπουν την κόλαση που πλησιάζει από την οποία και οι ίδιοι δύσκολα θα γλιτώσουν.\nΜια πιο εκλεπτυσμένη περιγραφή αυτής της κατάστασης δίνει και το editorial τουΘανάση Μαυρίδη στο Capital με τίτλο “Άρχισαν τα όργανα”.\nΓερμανικά μέσα ενημέρωσης αναρωτιούνται αν τελικά είναι τόσο κακό να βγει η Ελλάδα από την Ευρωζώνη. Μας προειδοποιούν ότι δεν πρόκειται να υπάρξει άλλο δάνειο και γενικώς εκδηλώνουν την δυσαρέσκειά τους με κάθε τρόπο. Οι προθέσεις τους είναι ξεκάθαρες.\nΌλες οι ενδείξεις δείχνουν ότι τα πράγματα για μας θα γίνουν πολύ δύσκολα αμέσως μετά από τις γερμανικές εκλογές. Αν κάποιοι στην Αθήνα πιστεύουν ότι όλα αυτά τα δημοσιεύματα είναι μέρος μιας παρτίδας πόκερ, θα πρέπει να τους πληροφορήσουμε ότι η κυρία Μέρκελ δεν συμπαθεί τα χαρτοπαίγνια…\nΗ Γερμανία έχει το δικό της πλάνο για την δική της Ευρώπη και το πλάνο αυτό δεν συμπεριλαμβάνει την Ελλάδα. Εκτός αν καταφέρουμε το ακατόρθωτο, όπως επιμένουν να μας ζητούν. Ξέρουν, όμως, ότι αυτό δεν είναι δυνατόν. Ότι δεν μπορεί να υπάρξει ανάπτυξη δίχως νέες επενδύσεις και δίχως ένα νέο “σχέδιο Μάρσαλ”. Από την στιγμή, λοιπόν, που δεν είναι διατεθειμένοι να βάλουν το χέρι τσέπη, τα υπόλοιπα είναι λόγια ανούσια. Την συνέχεια την γνωρίζουμε…\nΑκόμη κι αν δεχτούμε ότι για πολλούς και διαφόρους λόγους θα γλιτώσουμε την… εξορία, το καλύτερο σενάριο για μας φαίνεται να είναι μία μικρή ετήσια βοήθεια που απλά και μόνο θα μας επιτρέπει να κρατιόμαστε ακόμη από το σχοινί και να μην χαθούμε μεμιάς στα φουρτουνιασμένα κύματα.\nΚι έτσι επανερχόμαστε και πάλι εκεί απ’ όπου ξεκινήσαμε. Στο πως εμείς μπορούμε να δημιουργήσουμε ένα αξιόπιστο εθνικό πρόγραμμα για την έξοδό μας από την κρίση. Η Ευρώπη δεν θα κάνει την δική μας δουλειά. Αλλά δεν είναι και βέβαιο ότι βρίσκεται σε θέση να βοηθήσει. Είναι πολύ πιθανό η γερασμένη Ευρώπη να βρεθεί σύντομα αντιμέτωπη με τους δικούς της εφιάλτες, με τον μεγαλύτερο όλων να είναι το τραπεζικό της σύστημα.\nΑς υποθέσουμε ότι οι φόβοι μας για έναν νέο κύκλο κρίσης στην Ευρώπη είναι υπερβολικοί κι ότι όλα εξελίσσονται θετικά. Τότε ο εύκολος δρόμος για την Ελλάδα θα είναι να προχωρήσει η πολιτική ένωση της Ευρώπης και μία ΕΚΤ με αρμοδιότητες FED να δανειστεί για να χρηματοδοτήσει την ανάπτυξη του δοκιμαζόμενου νότου. Είναι μία λύση που δεν πρόκειται να δεχτεί η Γερμανία, αφού η αποδοχή της σημαίνει παραχώρηση κυριαρχικών δικαιωμάτων στην νέα κεντρική κυβέρνηση και στην ευρωπαϊκή γραφειοκρατία.\nΟ δύσκολος δρόμος για μας, αλλά και ο μόνος που μπορούμε σε κάθε περίπτωση να ακολουθήσουμε, είναι να φροντίσουμε μόνοι μας να δημιουργήσουμε μία πραγματικά ισχυρή χώρα σε όλα τα επίπεδα. Να συμφωνήσουμε σε ένα εθνικό σχέδιο δράσης και να εκμεταλλευτούμε κάθε πιθανότητα που υπάρχει. Είτε πρόκειται για τον τουρισμό και το real estate, είτε για την ενέργεια και τον ορυκτό μας πλούτο. Είναι ένα εξαιρετικά δύσκολο εγχείρημα, το οποίο, όμως, απαιτεί να μην χάσουμε το πλεονέκτημα της χώρας – μέλους της ΕΕ. Για όσο καιρό τουλάχιστον θα υφίσταται η ΕΕ.\n← Σκάνδαλο! Αυξήσεις στις συντάξεις βουλευτών και δημάρχων με «εξαιρετκά επείγουσα» εγκύκλιο\nΓέροντα βοήθα, χανόμαστε! →


Fall Lightroom Presets – Δωρεάν Συλλογή\nΥπηρεσίες επεξεργασίας φωτογραφιών > Δωρεάν προεπιλογές Lightroom > Fall Lightroom Presets Free> Λήψη τώρα ▼\nΟι Free Fall Lightroom Presets θα σας βοηθήσουν να μεταμορφώσετε το φθινοπωρινό σας χαρτοφυλάκιο όπως το ονειρευόσασταν. Έχουμε φθινοπωρινές προεπιλογές Lightroom που μπορούν να χρησιμοποιηθούν για να αυξήσουν τη φωτεινότητα του στα περισσότερα φθινοπωρινά τοπία και φθινοπωρινά πορτρέτα. Είναι πολύ βολικό να τα χρησιμοποιείτε σε όλες τις εκδόσεις Lightroom: Lightroom Mobile, Lightroom 4, 5, 6 και CC. Οι φθινοπωρινές εικόνες Ολα μεταφέρουν μια ιδιαίτερη ατμόσφαιρα, αλλά πώς πέτυχαν αυτό το αποτέλεσμα; Η εταιρεία μας έχει την απάντηση — φτιάξτε τη χρησιμοποιώντας τις προεπιλογές ελεύθερης πτώσης του .\nΔωρεάν προεπιλογές Fall Lightroom #2 "Portrait"\nΔωρεάν προεπιλογές πτώσης #3 "Soft"\nΦθινοπωρινές προεπιλογές για Lightroom #4 "Matte"\nΦθινοπωρινές προεπιλογές Lightroom #6 "Contrast"\nΠροεπιλογές Lightroom Fall #8 "Brighten"\nΠροεπιλογές Lightroom για το Φθινόπωρο #10 "Sunny Day"\nΔωρεάν φθινοπωρινές προεπιλογές Lightroom #11 "Delicious"\nΦθινοπωρινές προεπιλογές για Lightroom #12 "Impressive"\nΦθινοπωρινές προεπιλογές Lightroom #13 "Drama"\nLightroom φθινοπωρινές προεπιλογές #14 "Magical"\nΦθινοπωρινές προεπιλογές Lightroom Δωρεάν #15 "Heavenly"\nΦθινοπωρινές προεπιλογές Lightroom #17 "Golden Hour"\nΔωρεάν προεπιλογές Fall Lightroom #21 "September"\nΔωρεάν προεπιλογές πτώσης #22 "Love"\nΦθινοπωρινές προεπιλογές για Lightroom #23 "Gold"\nΦθινοπωρινές προεπιλογές Lightroom #25 "Rustic"\nΠροεπιλογές Lightroom Fall #27 "Sunny"\nΠροεπιλογές Lightroom για το Φθινόπωρο #29 "Miracle"\nΔωρεάν φθινοπωρινές προεπιλογές Lightroom #30 "Charming"\nΑυτές οι Free Fall Lightroom Presets έχουν δημιουργηθεί ειδικά για να βελτιώσουν τη διαρκώς μεταβαλλόμενη εποχή, δηλαδή το φθινόπωρο μέσω της διόρθωσης χρώματος και της βελτίωσης της εικόνας Photoshop. Οι φθινοπωρινές προεπιλογές Lightroom θα σας βοηθήσουν να προσαρμόσετε το συναρπαστικό κόσμο του χρώμα στο χαρτοφυλάκιό σας.\nΠροεπιλογές Lightroom Φθινόπωρο #31\nΦθινοπωρινές προεπιλογές Lightroom #32\nΦθινοπωρινό προκαθορισμένο Lightroom #33\nLightroom Φθινοπωρινή προεπιλογή #34\nΦθινοπωρινές προεπιλογές Lightroom #35\nΔωρεάν Fall Lightroom Presets #36\nΔωρεάν προεπιλογές πτώσης #37\nΦθινοπωρινές προεπιλογές για το Lightroom #38\nΔωρεάν φθινοπωρινές προεπιλογές Lightroom\nΓιατί αυτός ο τύπος του φθινοπωρινές προεπιλογές Lightroom είναι τόσο δημοφιλής στους φωτογράφους; Το φθινόπωρο είναι ίσως η πιο ευνοϊκή εποχή για φωτογραφία. Τα μαγευτικά τοπία προσελκύονται από την ποικιλομορφία του κόκκινα, πορτοκαλί, ψυχρά και κίτρινα χρώματα και τόνους. Επαγγελματίες φωτογράφοι έχουν δημιουργήσει μοναδικές κορυφαίες προεπιλογές Lightroom για να κάνουν το εξαντλητικό ρετούς πιο εύκολο και τα αποτελέσματα ελκυστικά.\nΣτις ρυθμίσεις του αυτά τα πρόσθετα θα βρείτε τις ρυθμίσεις φωτός και χρώματος, οι οποίες σας βοηθούν να ενισχύσετε την παλέτα χρωμάτων. Ολα αυτές οι δωρεάν επαγγελματικές προεπιλογές Lightroom έχουν θέμα το φθινόπωρο και έχουν ένα απαλό vintage αποτέλεσμα. Μέσα σε λίγα δευτερόλεπτα, μεταμορφώνουν τις θαμπές εικόνες σε εκπληκτικά κομμάτια τέχνης του . Οι προεπιλογές ελεύθερης πτώσης για το Lightroom είναι σωτήρια για κάθε φωτογράφο και μοντέρ. Αυτές είναι οι κορυφαίες προεπιλογές Lightroom που μπορείτε να κατεβάσετε τώρα.\nΘέλετε να κάνετε κάτι ξεχωριστό με τις φωτογραφίες ελεύθερης πτώσης; Προσθέστε εφέ επεξεργασίας φωτογραφιών ή χειρισμούς φωτογραφιών - προσαρμόστε τέτοιες φωτογραφίες με τις φθινοπωρινές προεπιλογές του Lightroom που έχουν σχεδιαστεί ειδικά για να δώσουν στις εικόνες σας μια νέα ζωή. Οι επαγγελματικές προεπιλογές ελεύθερης πτώσης Lightroom δεν είναι εύκολο να βρεθούν, αλλά τις διαθέτουμε χωρίς επιπλέον χρέωση, και όχι μόνο για τους πελάτες μας.\nΑυτές οι δωρεάν φθινοπωρινές προεπιλογές Lightroom κατασκευάστηκαν από ρετούς φωτογραφιών κεφαλής, επαγγελματίες σε αυτήν την επιχείρηση, για να δώσουν στις φθινοπωρινές σας φωτογραφίες την επιθυμητή εμφάνιση και είναι ευπρόσδεκτοι να τις χρησιμοποιήσετε για να ρετουσάρετε όλα τα είδη του φωτογραφιών. Είναι οι καλύτερες προεπιλογές Lightroom για φωτογράφους και εύχρηστες.


Ευχαριστίες για την επιτυχία της έκθεσης ζωγραφικής από τον Ιερό Ναό Αγίου Αθανασίου Παλαιοκάστρου. | Ιερός Ναός Αγίου Αθανασίου Παλαιοκάστρου\nΤΑ ΠΑΙΔΙΑ ΖΩΓΡΑΦΙΖΟΥΝ ΤΗΝ ΑΡΕΤΗ ΤΗΣ ΑΓΑΠΗΣ ΕΚΘΕΣΗ ΖΩΓΡΑΦΙΚΗΣ ΓΙΑ ΤΗΝ ΜΙΚΡΗ ΑΡΕΤΗ ΑΠΟ ΤΑ ΠΑΙΔΙΚΑ ΤΜΗΜΑΤΑ ΖΩΓΡΑΦΙΚΗΣ ΑΛΛΑ ΚΑΙ ΤΩΝ ΕΝΗΛΊΚΩΝ ΟΥ ΙΕΡΟΥ ΝΑΟΥ ΜΑΣ\tΨΥΧΟΣΑΒΒΑΤΟ ΠΡΟΓΡΑΜΜΑ\nΕυχαριστίες για την επιτυχία της έκθεσης ζωγραφικής από τον Ιερό Ναό Αγίου Αθανασίου Παλαιοκάστρου.\nΜε μεγάλη επιτυχία στέφτηκε η Έκθεση Ζωγραφικής «ΤΑ ΠΑΙΔΙΑ ΤΗΣ ΕΝΟΡΙΑΣ ΜΑΣ ΖΩΓΡΑΦΙΖΟΥΝ ΤΗΝ ΑΡΕΤΗ ΤΗΣ ΑΓΑΠΗΣ» που διοργάνωσε η Ενορία μας για την συλλογή χρημάτων που θα διατεθούν για την αποκατάσταση της υγείας της μικρής Αρετής .\nΤα παιδιά και οι ενήλικες των τμημάτων ζωγραφικής της Νεανικής μας Εστίας, κατέθεσαν με μεγάλη χαρά το ταλέντο τους, ζωγραφίζοντας με το πινέλο της Αγάπης, πολύ όμορφα έργα για την μικρή μας Αρετή .\nΣυγκινητική και άμεση ήταν επίσης η ανταπόκριση των ενοριτών στο κάλεσμα μας, που είχε σαν αποτέλεσμα τη διάθεση όλων των έργων από την πρώτη κιόλας ημέρα! Τα παιδιά μας δίδαξαν για μια φορά ακόμα την αρετή της Αγάπης του Θεού που κρύβεται στην άδολη καρδιά τους με τις δημιουργίες τους.\nΕυχαριστούμε μέσα από την καρδιά μας τα παιδιά και τους ενήλικες των τμημάτων ζωγραφικής του Ναού μας , τις υπεύθυνες δασκάλες της Ζωγραφικής της Ενοριακής Νεανικής μας Εστίας κ. Κυριακή και Μαρία Κασίδου , τους γονείς των παιδιών, αλλά και όλους όσους στήριξαν αυτήν την όμορφη προσπάθεια για την μικρή μας Αρετή.\nΑΓΡΥΠΝΙΑ ΑΓΙΟΥ ΚΟΣΜΑ ΤΟΥ ΑΙΤΩΛΟΥ\nΠΡΟΓΡΑΜΜΑ Ι. ΑΚΟΛΟΥΘΙΩΝ 7 ΈΩΣ 15 ΑΥΓΟΥΣΤΟΥ


maridaki - Crete: Η πηγή και τα πλατάνια της!\nΗ πηγή και τα πλατάνια της!\nΣτο Μαριδάκι έχει μια πηγή με τρεχούμενο νερό, που τρέχει χειμώνα καλοκαίρι. Τα νερά της πηγής αυτής συγκεντρώνονται σε ένα υπέροχο ποταμάκι και καταλήγουν στην θάλασσα. Αν είναι η πρώτη φορά που επισκέπτεται καποιος το μέρος δεν μπορεί να φανταστεί πως το νερό που τρέχει η πηγή είναι πεντακάθαρο, και πως πίνεται! Μάλιστα τα παλιά τα χρόνια το θεωρούσαν και ιαματικό. Η πηγή είναι γεμάτη δέντρα. Ευκάληπτοι και πλατάνια μονοπολούν το ενδιαφέρον του επισκέπτη\nΤα πλατάνια, είναι πάνω από 300 ετών... Μαρτυρίες από ντόπιους, αλλά και το ύψος των δέντρων το πιστοποιούν. Τα καλοκαιρινά μεσημέρια η πλατεία της πηγής είναι μια όαση δροσιάς, αλλά και το βράδυ ένα πανέμορφο μέρος για ρακί και μεζεδάκια.\nΑναρτήθηκε από maridaki Crete στις Πέμπτη, Ιανουαρίου 08, 2009


Ξεκάθαρα υπέρ της προσφυγής σε πρόωρες εκλογές «αμέσως μετά» την επίτευξη συμφωνίας με τους εταίρους-δανειστές τάχθηκε, μιλώντας στον ΣΚΑΪ, ο αναπληρωτής υπουργός Άμυνας και σημαντικό στέλεχος του ΣΥΡΙΖΑ Δημήτρης Βίτσας.\n«Χρειαζόμαστε μια ισχυρή κυβέρνηση, αυτό δεν μπορεί να σημαίνει τίποτε άλλο [παρά εκλογές]» και «βάση τη λαϊκή εντολή» τόνισε ο κ. Βίτσας, απορρίπτοντας το σενάριο συγκρότησης ενός κυβερνητικού σχήματος ειδικού σκοπού.\nΜάλιστα, σε μια ξεκάθαρη βολή προς τους εσωκομματικούς αντάρτες, υπογράμμισε ότι «η διαφορετικότητα δεν μπορεί να υπερβαίνει την ενότητα». «Καλύτερα να χρεοκοπήσει μια πολιτική ρητορική παρά μια κοινωνία», συμπλήρωσε με νόημα ο άλλοτε γραμματέας της κεντρικής πολιτικής επιτροπής του ΣΥΡΙΖΑ.\nΑναφερόμενος στην επόμενη μέρα μετά την κάλπη, ο κ. Βίτσας είπε πως βασικός στόχος θα πρέπει να είναι η παραγωγική ανασυγκρότηση της χώρας, με συγκεκριμένη στοχοθεσία σε πολλούς τομείς και συντονισμένες δράσεις ώστε να επιτευχθεί σταδιακά μια συνολική αναμόρφωση του παραγωγικού μοντέλου.


Τρυγητής: Οι Φαβέλες... της Ελλάδας...\nΈπρεπε να συμβεί αυτό το φρικιαστικό έγκλημα στην πόλη της Κομοτηνής για να ανακαλύψουν όλοι ξαφνικά πως υπάρχουν φαβέλες στην Ελλάδα!\nΤο χωριό Ηφαιστος πρώην Καλκάτζα γνωστό κι ως Άλαν Κουγιού....\nένας οικισμός 1 χιλιόμετρο βορειοδυτικά της Κομοτηνής γνωστό και ως "Τενεκέ Μαχαλά" όπου ζουν Ρομα Έλληνες πολίτες μουσουλμάνοι στο θρήσκευμα γνωστό σε όλους εμάς τους ντόπιους εδώ και παρά πολλά χρόνια (παιδάκι ήμουν και γέρασα και οι εικόνες συνεχίζουν να είναι ακριβώς όπως τις άφησα για πάνω απο πενηντα χρόνια )\nΞαφνικά βρέθηκε στην πρώτη γραμμή της επικαιρότητας!\nΣε μια πόλη ξεχασμένη από πολιτικές ηγεσίες που μαστίζεται από τεράστιο ποσοστό ανεργίας όπου χιλιάδες άνθρωποι προσπαθούν καθημερινά να τα «βγάλουν πέρα» χωρίς δουλειά και χρήματα, αφού η ανεργία στην περιοχή πλησιάζει πλέον το 35% έως 40%,\nΣε μια πόλη που φιλάει θερμοπυλες! που οι πολιτικοί την θυμούνται μόνο σε προεκλογικές περιόδους... Ναι υπάρχουν φαβέλες!\nΆνθρωποι μέσα σε σκουπίδια χωρίς ρεύμα και νερό και χωρίς θέρμανση!\nΕγκληματική η αδιαφορία των τοπικών και κρατικών αρχών όλα αυτά τα χρόνια.. κυβερνήσεις και τοπικοί άρχοντες πάνε κι έρχονται όλα αυτά τα χρόνια και η περιοχή συνεχίζει να αποτελεί ντροπή για όλη τη χώρα!\nΈπεσαν τα φώτα της δημοσιότητας σε μια από τις φαβέλες της χώρας!\nΛέτε πως είναι η μόνη;\nΛέτε πως υπάρχει περίπτωση να αλλάξει κάτι;\nΌχι δεν θα αλλάξει.... Κι ελάτε να το ξανασυζητήσουμε σε πενήντα χρόνια από τώρα πάλι.\nΌπου αυτοί οι άνθρωποι θα συνεχίζουν να ζουν με τον ίδιο τρόπο ξεχασμένοι από θεούς και ανθρώπους.\nΑναρτήθηκε από sigma vita στις 9:16 π.μ.


Πολύ ενδιαφέρουσα η ομιλία για τον αντικαπνιστικό νόμο που διοργάνωσε η ΔΗΜ.Τ.Ο. Μετεώρων της Ν.Δ. | TaMeteora.gr\nΜια πού ενδιαφέρουσα ομιλία διοργάνωσε σήμερα στην αίθουσα “Νίτσα Λιάπη” στην Καλαμπάκα ο τομέας υγείας της ΔΗΜ.Τ.Ο Μετεώρων για τον Αντικαπνιστικό νόμο με τίτλο “Αντικαπνιστικός νόμος: Η τελευταία ευκαιρία».\nΗ εκδήλωση που συνντόνιζε η τομεάρχης υγείας της ΔΗΜ.Τ.Ο. Μετεώρων Μαίρη Μπανά, ξεκίνησε με χαιρετισμούς από την πρόεδρος της ΔΗΜ.Τ.Ο. Μετεώρων Μαρία Σιουπέρη, τον πρόεδρο της ΝΟΔΕ Τρικάλων κ. Κωνσταντίνο Τρέλλη και τους βουλευτές της Νέας Δημοκρατίας στο νομό Τρικάλων Θανάση Λιούτα και Κατερίνα Παπακώστα και τον Υφυπουργό Αγροτικής Ανάπτυξης και Τροφίμων κ. Κώστα Σκρέκα.\nΠρώτος μίλησε ο Βουλευτής Καρδίτσας της Νέας Δημοκρατίας Γεώργιος Κωτσός ο οποίος αναφέρθηκε στον Αντικαπνκστικό νόμο και την καθολική προσπάθεια εφαρμογής του.\nΣτη συνέχεια ο κεντρικός ομιλητής της εκδήλωσης, ο καθηγητής πνευμονολογίας ιατρικής Παπενιστημίου Θεσσαλίας και διευθυντής της πνευμονολογικής κλινικής Π.Γ.Ν.Λ. Κωνσταντινος Ι. Γουργουλιάνης μίλησε για το κάπνισμα και τις επιπτώσεις. Επίσης ο κ. Γουργουλιάνης έδωσε πολύ χρήσιμα στατιστικά στοιχεία.\nΠροηγούμενο άρθροΑΟ Καλαμπάκας – Άρης Τρικάλων 75-59: Καλή εμφάνιση και νίκη\nΕπόμενο άρθροΠραγματοποιήθηκε το Λαϊκό γλέντι του ΚΚΕ στην Καλαμπάκα\nTouberlekis 7 Δεκεμβρίου 2019, 20:17\tAt\t20:17\nΕνδιαφέρουσα ομιλία, που την παρακολούθησαν μια αράδα άκαπνοι νουδίτσοι και νουδίτσες, αυτοχειροκροτήθηκαν, αυτοσγχάρηκαν!! Τα μαγαζιά άδεια, αναμένουν πελάτες, με τις γκαζόσομπες.


ΡΥΖΙ Ποικιλίες PROVISIA - VERRESTA 10 EC - καλλιεργητικές οδηγίες / εγκεκριμένα φάρμακα (ΣΙΤΗΡΑ)\nΧρήση του ζιζανιοκτόνου VERRESTA 10 EC\nVERRESTA 10 EC\nΓαλακτοποιήσιμο υγρό (EC) / Βοηθητικές ουσίες: 88.6%\nΟδηγίες εφαρμογής για ΡΥΖΙ Ποικιλίες PROVISIA:\nΓια να δείτε την ακριβης δοσολογια, και τρόπο εφαρμογής του VERRESTA 10 EC για χρηση σε ΡΥΖΙ Ποικιλίες PROVISIA εισέλθετε στο σύστημα\nΣτόχος σκευάσματος: Εκλεκτικό, διασυστηματικό, μεταφυτρωτικό ζιζανιοκτόνο, το οποίο καταπολεμά αγρωστώδη ζιζάνια σε ρύζι ποικιλιών PROVISIA (ποικιλίες ανθεκτικές στο cycloxydim). To VERRESTA 10 EC περιέχει το δραστικό συστατικό cycloxydim, που ανήκει στη χημική ομάδα των οξιμών. Το cycloxydim απορροφάται από τα φύλλα και παρεμποδίζει το σχηματισμό των μεριστωματικών ιστών των ευαίσθητων ζιζανίων. Σε βιοχημικό επίπεδο παρεμποδίζει την καρβοξυλάση του ακετυλοσυνενζύμου Α στη βιοσύνθεση των λιπαρών οξέων.\nΤρόπος Εφαρμογής: Μεταφυτρωτικοί ψεκασμοί.\n1)Για τον βέλτιστο έλεγχο των ζιζανίων, καλό είναι τα ζιζάνια να είναι σε φάση ζωηρής ανάπτυξης και ιδανικά στο διάστημα από την έκπτυξη 3 φύλλων ως το μέσον του αδελφώματος. Τα ευαίσθητα ζιζάνια πρέπει να είναι πλήρως εκτεθειμένα στο ψεκαστικό διάλυμα κατά την εφαρμογή.\n2)Το προϊόν εφαρμόζεται με ακροφύσια τύπου σκούπας, στην πίεση που ορίζεται από τον κατασκευαστή τους.\nΣυνθήκες εφαρμογής: 1)Για τον βέλτιστο έλεγχο των ζιζανίων, καλό είναι τα ζιζάνια να είναι σε φάση ζωηρής ανάπτυξης και ιδανικά στο διάστημα από την έκπτυξη 3 φύλλων ως το μέσον του αδελφώματος. Τα ευαίσθητα ζιζάνια πρέπει να είναι πλήρως εκτεθειμένα στο ψεκαστικό διάλυμα κατά την εφαρμογή. 2)Το προϊόν εφαρμόζεται με ακροφύσια τύπου σκούπας, στην πίεση που ορίζεται από τον κατασκευαστή τους.\nΤο προϊόν δεν είναι φυτοτοξικό όταν χρησιμοποιείται σύμφωνα με τις οδηγίες της ετικέτας.\n1.Φιάλη 150 κ.εκ., 250 κ.εκ., 500 κ.εκ., 1 λίτρο PA/PE (Coex) & Eco-PA/PE (Coex).\n2.Δοχείο 2,5 λίτρα, 3 λίτρα, 5 λίτρα, 10 λίτρα PA/PE (Coex) & Eco-PA/PE (Coex).\nΕπιστροφή στην Κεντρική Σελίδα της καλλιεργειας ΡΥΖΙ Ποικιλίες PROVISIA


Επέτειος Πολυτεχνείου: Απαγόρευση συναθροίσεων και πρόστιμα έως 5.000 ευρώ από σήμερα - todaypress.gr\nΕπέτειος Πολυτεχνείου: Απαγόρευση συναθροίσεων και πρόστιμα έως 5.000 ευρώ από σήμερα\nΝα απαγορευτούν όλες οι δημόσιες υπαίθριες συναθροίσεις τεσσάρων και περισσότερων ατόμων από σήμερα 15 έως και τις 18 Νοεμβρίου, αποφάσισε ο αρχηγός της Ελληνικής Αστυνομίας.\nΛόγω των επιτακτικών αναγκών αντιμετώπισης σοβαρού κινδύνου δημόσιας υγείας και στο πλαίσιο των έκτακτων μέτρων για την αντιμετώπιση της διασποράς του κορωνοϊού COVID-19, με απόφαση του αρχηγού της Ελληνικής Αστυνομίας, αντιστράτηγου Μιχάλη Καραμαλάκη, απαγορεύονται σε όλη την επικράτεια, όλες οι δημόσιες υπαίθριες συναθροίσεις, στις οποίες συμμετέχουν (4) ή περισσότερα άτομα, από 06:00 ώρα της 15ης Νοεμβρίου έως και την 21:00 ώρα της 18ης Νοεμβρίου 2020.\nΑναφερόμενος στην επικείμενη επέτειο του Πολυτεχνείου και στον τρόπο που η αστυνομία θα διαχειριστεί την κατάσταση, ο υπουργός Προστασίας του Πολίτη, Μιχάλης Χρυσοχοΐδης σε συνέντευξή του που δημοσιεύεται σήμερα στην «Καθημερινή» αναφέρει:\n«Στο Πολυτεχνείο θα γίνει ό,τι λέει η λογική και υπαγορεύει η κατάσταση. Θα γιορτάσουμε αλλιώς, πρέπει να προταθούν εκδηλώσεις εορτασμού διαδικτυακές, τηλεοπτικές, που να αναδεικνύουν αλληλεγγύη και συλλογικότητα.\nΔεν θα υπάρξει πορεία, θα ήταν συνάμα άδικο και επικίνδυνο αυτό. Δεν υπήρξε παρέλαση την 25η Μαρτίου και πιο πρόσφατα την 28η Οκτωβρίου. Δεν γιορτάστηκε σε εκκλησίες η Ανάσταση, δεν γιορτάστηκε το Πάσχα.\nΣτο πιο δραματικό για τη χώρα σημείο της πανδημίας να συζητάμε για συναθροίσεις, είναι στα μάτια μου πολιτικά ανεύθυνο και θα έλεγα αντικοινωνικό. Σκεφτείτε την Αστυνομία. Αντί να βοηθά πολλαπλά τον αγώνα κατά της πανδημίας, εκείνη τη μέρα αν υπάρξουν απόπειρες για συγκεντρώσεις θα απασχοληθεί να τις αποτρέψει!».\nΤην ίδια ώρα στο «στρατηγείο» της ΕΛ.ΑΣ λαμβάνονται δρακόντεια μέτρα για την ημέρα του Πολυτεχνείου, με 4.000 αστυνομικούς να βρίσκονται επί ποδός. Το αρχικό «κρας τεστ» έγινε στο ΕΜΠ και στου Ζωγράφου, όπου η αστυνομία προέβη σε εφόδους και συλλήψεις.\nΠεριπολίες θα γίνονται σε όλα τα «επίφοβα» ιδρύματα, όπως η πρώην ΑΣΟΕΕ, στην ευρύτερη περιοχή των Εξαρχείων και στους χώρους γύρω από το Αρχαιολογικό Μουσείο.\nΤην αστυνομία θα συνδράμουν, εκτός από τους 4.000 αστυνομικούς, εισαγγελείς και οι «Αίαντες» (οχήματα ρίψης νερού), ενώ από αέρος θα επιτηρούν drones και ελικόπτερα.\nΗ εντολή που θα δοθεί στους αστυνομικούς θα είναι αρχικά να προειδοποιούν τους διαδηλωτές, καλώντας τους να διαλυθούν ησύχως. Σε περίπτωση μη συμμόρφωσης, ωστόσο, οι αξιωματικοί θα καλούν σε άμεση αποτροπή των συγκεντρώσεων και πορειών, σε προσαγωγές και συλλήψεις.


Δυτικός Άνεμος: Ας σεβαστούμε και τους άλλους\nΛυδάκη Άννα, ΤΟ ΒΗΜΑ: 29/05/2016\n«Κάθε πίστη είναι λανθασμένη, κάθε πίστη είναι αληθινή. / Αλήθεια είναι ο θρυμματισμένος καθρέφτης / σε μυριάδες κομματάκια και ο καθένας πιστεύει / πως το κομματάκι του το σύνολο κατέχει» γράφει ο σερ Ρίτσαρντ Φράνσις Μπέρτον, που γεννήθηκε το 1821 στην Αγγλία και έζησε μια περιπετειώδη ζωή. Ο φιλόσοφος Κουάμε Αντονι Απια παραθέτει το ποίημα του Μπέρτον στο βιβλίο τουΚοσμοπολιτισμός. Ηθική σε έναν κόσμο ξένων πιστεύοντας και ο ίδιος ότι είναι μεγάλο λάθος να θεωρούμε πως το δικό μας θραύσμα του καθρέφτη μπορεί να κατοπτρίζει όλον τον κόσμο. Η άποψή του είναι ότι μαθαίνουμε από τους άλλους, ακόμη και από εκείνους με τους οποίους διαφωνούμε.\nΗ συνομιλία ανάμεσα στους πολιτισμούς θα προαγάγει τη γνώση και θα βοηθήσει να αναπτυχθεί η εν-συναίσθηση ανάμεσα στους ανθρώπους. Ο ξένος μπορεί να μας αρέσει ή να μη μας αρέσει, να συμφωνούμε ή να διαφωνούμε μαζί του, αν όμως το θέλουμε και οι δύο μπορούμε τελικά να κατανοήσουμε ο ένας τον άλλον. Για παράδειγμα, γράφει, μπορεί να μη μας νοιάζει καθόλου η τύχη των πτωμάτων και να πιστεύουμε ότι ούτε η Αντιγόνη θα έπρεπε να νοιάζεται. Παρ' όλα αυτά, η απόφασή της να θάψει τον νεκρό αδελφό της μας συγκινεί. Οι κοσμοπολίτες γνωρίζουν ότι οι αξίες ποικίλλουν από τόπο σε τόπο και σέβονται το δικαίωμα των ανθρώπων να επιλέγουν τη ζωή τους: «Πίστευε ό,τι σου αρέσει. Αν έχεις δίκιο, θα κάνω ό,τι κάνεις. Αν έχεις άδικο, θα φροντίσω να το καταλάβεις». Ο κοσμοπολίτης είναι πεπεισμένος ότι αξίζει να διερευνήσουμε τις δυνατότητες των ανθρώπων χωρίς να προσδοκούμε ούτε να επιθυμούμε να συγκλίνουν όλες οι κοινωνίες σε έναν ενιαίο τρόπο ζωής.\nLabels: Kwame Anthony Appiah, Κοσμοπολιτισμός


Αχαΐα: Ο "παραλογισμός" στις παραλίες για την εστίαση έχει και συνέχεια - Αγανάκτηση για την ΚΥΑ | Patras Events\n03 Ιούν 2020 Wed, 03 Jun 2020 13:21:00 +0300 13:21 Patras Events\nΟύτε τραπέζια, ούτε σέρβις, ούτε μουσική, μόνο ξαπλώστρες και ομπρέλες σε αποστάσεις ασφαλείας…\nΣτην εστίαση ήλπιζαν οι επαγγελματίες και οι ιδιοκτήτες των καταστημάτων που δραστηριοποιούνται στις παραλίες και στους αιγιαλούς της περιοχής, ότι ο… παραλογισμός θα έχει ένα όριο ή τουλάχιστον θα είναι προσωρινός.\nΌμως διαψεύστηκαν. Η ΚΥΑ που έλαβαν οι επαγγελματίες του κλάδου το βράδυ της περασμένης Δευτέρας, συνεχίζει τον παραλογισμό αυτόν και επιμένει στο όνομα της μη διασποράς του ιού, σε ανοικτούς και μεγάλους χώρους, όπως είναι οι παραλίες, να βάζει όρους και κανόνες που είναι ανέφικτοι.\nΑποτέλεσμα αυτού; Το τριήμερο του Αγίου Πνεύματος τα καταστήματα εστίασης που βρίσκονται σε παραλίες και αιγιαλούς, δεν θα μπορούν να έχουν τραπέζια και σέρβις, παρά μόνο ξαπλώστρες και ομπρέλες.\nΣύμφωνα με τους κανονισμούς αυτούς που θα ισχύσουν μέχρι και τις 8 Ιουνίου (χωρίς αυτό να σημαίνει ότι αποκλείεται να πάρουν παράταση), τα παραλιακά μαγαζιά δεν θα έχουν σέρβις, θα δίνουν για ακόμα ένα Σαββατοκύριακο take away μόνο καφέ, χυμούς και συσκευασμένα προϊόντα.\nΕπιπλέον, δεν θα μπορούν να δίνουν αλκοόλ, θα είναι υποχρεωμένοι να έχουν κλειστό το μπαρ τους (ή να μην αφήνουν τον κόσμο να κάθεται εκεί), ενώ δεν θα έχουν μουσική, ένα μέτρο που σύμφωνα με τις πληροφορίες που έχουν συγκεντρώσει οι επαγγελματίες, πάει για μόνιμη βάση.\nΌλα αυτά τα μέτρα, εκτός από το τι δυσκολεύουν τα καταστήματα εστίασης στους αιγιαλούς, να λειτουργήσουν κανονικά, κρατούν σε καθεστώς ανεργίας, δεκάδες εργαζόμενους που ήταν να ξεκινήσουν να δουλέψουν.\nΓιατί τι να το κάνει το μαγαζί τον σερβιτόρο ή το μάγειρα όταν υπάρχουν τέτοιοι κανονισμοί; Παράλληλα, τα πρόστιμα που προβλέπονται για τους παραβάτες είναι ιδιαίτερα τσουχτερά, έχουν χαρακτήρα εξοντωτικό και όχι συμμόρφωσης.\nΌπως αναφέρεται στις σχετικές παραγράφους της ΚΥΑ επιβάλλεται ανάλογα με τον βαθμό διακινδύνευσης της δημόσιας υγείας, για κάθε παράβαση, διοικητικό πρόστιμο από 5.000 ευρώ έως 25.000 ευρώ και αναστολή λειτουργίας για χρονικό διάστημα από 15 έως 20 ημέρες.\nΌλες οι λεπτομέρειες της ΚΥΑ\nΜε βάση την ΚΥΑ ορίζεται ως ανώτατος αριθμός λουόμενων σε 1.000 τ.μ. παραλίας τα 40 άτομα, ενώ ως ελάχιστη απόσταση μεταξύ των αξόνων των ομπρελών ορίζονται τα 4 μέτρα, διασφαλίζοντας παράλληλα ως προς τις ανοικτές ομπρέλες κατ’ ελάχιστη απόσταση 1 μέτρο μεταξύ των περιμέτρων των σκιάστρων τους.\nΚαθαρές οι θάλασσες της Αχαΐας - Τι έδειξαν οι έλεγχοι της Περιφέρειας στις ακτές\nΠάτρα: Ο παπάς με τη σημαία στα χέρια που ήταν μπροστάρης στην πορείαΤο πρόσωπο που κέντρισε τα βλέμματα\nΠάτρα: Στην τελική ευθεία για το δίκτυο των σύγχρονων αισθητήρων - Τι θα μετρούν


Cast Iron Grill, Λάμποκ - Κριτικές εστιατορίων - TripAdvisor\nCast Iron Grill: Εστιατόρια στην περιοχή\nΔραστηριότητες κοντά σε: Cast Iron Grill\nCast Iron Grill, Λάμποκ\nΝο 1 από 503 Εστιατόρια - Λάμποκ\n620 19th St, SW corner of I 27 and 19th, Λάμποκ, TX 79401-5228\nΓκριλ, Αμερικανική, Κατάλληλο για χορτοφάγους, Πιάτα χωρίς γλουτένη\nΟι άνθρωποι είναι πολύ φιλικοί. Το φαγητό ήταν καταπληκτικό. Τα επιδόρπια είναι σκέτη απόλαυση. Θα το συνιστούσα ανεπιφύλακτα για μια επίσκεψη.\nΉμασταν εντυπωσιασμένοι με το φαγητό και η εξυπηρέτηση! Έχουν μερικές πολύ διαφορετικά αντικείμενα στο μενού που ήταν πολύ νόστιμο. Επίσης επιδόρπια ήταν διαφορετικές, αλλά νόστιμο! Τα πάντα ήταν σπιτικό δεν θα μπορούσα να ζητήσω καλύτερα γεύμα και η τιμή ήταν τέλεια!Περισσότερα\nΟ/η Teresa S, Owner του Cast Iron Grill, έχει απαντήσει σε αυτή την κριτικήΑπαντήθηκε στις 30 Ιουλίου 2017\nΑυτό δεν είναι ενδεικτικό για φαγητό. Χυτοσίδηρο διαθέτει κοτόπουλο - τηγανητά μπριζόλα, σάντουιτς και χάμπουργκερ. Τα επιδόρπια είναι εξαιρετική. Το πρωινό είναι υπέροχο. Το εστιατόριο σερβίρει το κέντρο επιχειρηματικής κοινότητας και ταξιδιώτες που έρχονται από τη διακρατική. Το μεσημεριανό πλήθος είναι μεγάλη, αν είστε εκεί...γύρω στις 12.00. Αν υπάρχει περιμένετε, σκεφτείτε το ενδεχόμενο να καθόμαστε στο μετρητή. Έχω χρησιμοποιούμενη Χυτοσίδηρο για αυτόνομα και διαπίστωσε ότι είναι αξιόπιστες και σε λογικές τιμές.Περισσότερα\nΑυτό ήταν δίπλα στο buddy holly κέντρο. Ήμασταν λιμοκτονούν και trip advisor έδωσε καλές κριτικές. Είχα χώρα τηγανητά φιλέτο. Το φαγητό είναι φανταστικό. Η εξυπηρέτηση ήταν εξαιρετικά φιλικοί.\nΕξαιρετική pie και κοτόπουλο οδγ\nΤο προσωπικό είναι πάντα φιλικό, το φαγητό είναι πάντα τέλεια. Δεν χρειάζεται καν να προσπαθήσουμε να σώσουμε δωμάτιο για τους απίστευτη πίτες απλώς να πάνε.\nΥπέροχο μέρος για να απολαύσετε το πρωινό σας. Να σταματήσουμε να κάνουμε κάθε φορά που βρίσκονται στην περιοχή. Έχω δοκιμάσει το μεσημεριανό γεύμα αλλά ανυπομονώ να thst\nΚαλύτερη χρήση των χρημάτων σας για το πρωινό στην πόλη\n- Χυτός σίδερο Grill είναι θαυμάσιοι εξαιρετικό φαγητό και καλές τιμές, εξυπηρετικό και φιλικό προσωπικό ποτέ κακό μέρος για να φάτε\nΤο καλύτερο μέρος για ένα υπέροχο πρωινό ή μεσημεριανό\nΜας άρεσε αυτό το υπέροχο εστιατόριο και υπέροχη πλήρωμα και απολαυστικό ιδιοκτήτες για χρόνια. Είναι πραγματικά ένα σπίτι μακριά από το σπίτι σας και το φαγητό είναι καλό ψυχή καθησυχαστικό το φαγητό! Οι ιδιοκτήτες υπάρχουν καθημερινά για να χαιρετίσω, εξυπηρετεί και το λατρεύω κάθε πρόσωπο...που προέρχεται από την πόρτα τους! Αυτό το μέρος είναι ειδικά σε όλες χρησιμεύουν και για τον τρόπο με τον οποίο αντιμετωπίζουν τους επισκέπτες! Δεν μπορεί να πάει κάτι στραβά στην τραπεζαρία εδώ!Περισσότερα\nΕξαιρετικό φαγητό, γρήγορη εξυπηρέτηση και υπέροχη pie! Είναι απλό.\nΚάθε φορά που επισκέπτομαι Lubbock προσπαθώ να ξεφύγουν από εδώ και να φάτε το μεσημεριανό γεύμα. Ένα υπέροχο μέρος για να φάτε και να πιείτε μια φέτα πίτα. Οι τιμές είναι λογικές και να σας εξυπηρετήσει γρήγορα.\nΠριν πάρουμε την πτήση μας πίσω στο Austin, σταματήσαμε εδώ για πρωινό. Μιλάμε για γρήγορη εξυπηρέτηση! Η σερβιτόρα μας πήρε καλή φροντίδα μας. Πήραμε πιο φιλική εξυπηρέτηση πελατών, περισσότεροι από ένας σερβιτόρα έφερε για τα τρόφιμα. Παραγγείλετε αυγά ομελέτα, μπέικον, πατάτας, biscuit με χυμό πορτοκαλιού....Έχω μια φωτογραφία με την πλευρά τους κρέμα σοκολάτας πίτα. Δεν μπόρεσε να αντισταθεί στον πειρασμό πίτα τους! Πρέπει να δοκιμάσετε. Γήινο περιβάλλον. Το φαγητό ήταν υπέροχο, απλά χτυπήστε επιτόπου. Συνιστώ ανεπιφύλακτα το pit stop, ελάτε όρεξη!Περισσότερα\nΛάβετε γρήγορα απαντήσεις από το προσωπικό του Cast Iron Grill και από προηγούμενους επισκέπτες.\nΚρατήσεις, Υπαίθρια τραπέζια, Φαγητό σε πακέτο, Καθίσματα, Με προσωπικό σερβιρίσματος, Διαθέσιμο πάρκινγκ, Διαθέσιμα καρεκλάκια για μωρά, Πρόσβαση σε αναπηρική καρέκλα, Κρασί και μπύρα, Δέχεται American Express, Δέχεται Mastercard, Δέχεται Visa, Δέχεται Discover\nΔιεύθυνση: 620 19th St, SW corner of I 27 and 19th, Λάμποκ, TX 79401-5228\nΑριθμός τηλεφώνου: +1 806-771-7690


Πανδημία Κορωνοϊός: Η ανίχνευση επαφών αυξάνεται σε ορισμένες πολιτείες καθώς η Omicron φτάνει στις ΗΠΑ - Tromaktiko.gr\n5 Δεκεμβρίου 2021 05:37\nΠανδημία Κορωνοϊός: Η άφιξη της παραλλαγής όμικρον του κορωνοϊού στις ΗΠΑ αναγκάζει τους υγειονομικούς αξιωματούχους σε ορισμένες κοινότητες να αναβιώνουν τις λειτουργίες ανίχνευσης επαφών σε μια προσπάθεια να επιβραδύνουν και να κατανοήσουν καλύτερα την εξάπλωσή της καθώς οι επιστήμονες μελετούν πόσο μεταδοτική είναι και αν μπορεί να εμποδίσει τα εμβόλια.\nΣτη Νέα Υόρκη, οι αξιωματούχοι επικοινώνησαν γρήγορα με έναν άνδρα που βρέθηκε θετικός στην παραλλαγή και είχε παρακολουθήσει ένα συνέδριο anime σε ένα συνεδριακό κέντρο του Μανχάταν τον περασμένο μήνα μαζί με περισσότερα από 50.000 άτομα. Άλλοι πέντε συμμετέχοντες έχουν επίσης μολυνθεί από τον κορωνοϊό, αν και οι αξιωματούχοι δεν γνωρίζουν ακόμη αν ήταν με την παραλλαγή όμικρον.\n“Όσο για το τι μάθαμε για αυτό το συνέδριο στο Javits Center και αυτές τις πρόσθετες περιπτώσεις, η ομάδα δοκιμών και ανίχνευσης βρίσκεται εκεί έξω και εργάζεται αμέσως με κάθε άτομο που επηρεάστηκε για να καταλάβει με ποιον άλλον ήρθε σε επαφή.\nΑυτή η ιχνηλάτηση επαφών είναι απολύτως κρίσιμη», δήλωσε ο Δήμαρχος της Νέας Υόρκης Μπιλ ντε Μπλάζιο. Οι υγειονομικοί αξιωματούχοι λένε ότι πολλαπλές περιπτώσεις της παραλλαγής omicron του κορωνοϊού έχουν εντοπιστεί στη Νέα Υόρκη, συμπεριλαμβανομένου ενός άνδρα που παρακολούθησε ένα συνέδριο anime στο Μανχάταν στα τέλη Νοεμβρίου.\nΒγήκε θετικός στην παραλλαγή όταν επέστρεψε στο σπίτι στη Μινεσότα. Το κάποτε παγκόσμιο επίκεντρο της πανδημίας, η Νέα Υόρκη, έχει τη μεγαλύτερη προσπάθεια ανίχνευσης επαφών της χώρας.\nΗ πόλη εντόπισε τέσσερις περιπτώσεις όμικρον την Πέμπτη και η πέμπτη ανακαλύφθηκε στην κοντινή κομητεία Σάφολκ στο ανατολικό Λονγκ Άιλαντ.\nΗ παραλλαγή έχει εντοπιστεί σε μερικές άλλες πολιτείες μέχρι στιγμής, όπως η Καλιφόρνια, το Κολοράντο και η Χαβάη.\nΟι ιχνηλάτες επαφών ήταν απασχολημένοι στη Νεμπράσκα μετά την επιβεβαίωση έξι κρουσμάτων όμικρον την Παρασκευή.\nΈνα από τα άτομα είχε επιστρέψει πρόσφατα από μια επίσκεψη στη Νιγηρία και τα άλλα πέντε ήταν στενές επαφές αυτού του ατόμου.\nΣτη Φιλαδέλφεια, αξιωματούχοι εργάζονταν για να εντοπίσουν τις επαφές ενός άνδρα στα 30 του, ο οποίος είναι ο πρώτος κάτοικος της Πενσυλβάνια που μολύνθηκε από την παραλλαγή, δήλωσε το Τμήμα Δημόσιας Υγείας της πόλης. Και στο Μέριλαντ, οι αξιωματούχοι έσπευσαν να εντοπίσουν, να θέσουν σε καραντίνα και να δοκιμάσουν στενές επαφές τριών ανθρώπων από την περιοχή της Βαλτιμόρης που είναι τα πρώτα γνωστά κρούσματα στην πολιτεία.\nΔύο είναι από το ίδιο νοικοκυριό, συμπεριλαμβανομένου ενός εμβολιασμένου ατόμου που ταξίδεψε πρόσφατα στη Νότια Αφρική, και το τρίτο δεν έχει πρόσφατο ιστορικό ταξιδιού και δεν έχει σχέση με τα άλλα δύο.\nΗ Νότια Αφρική επιτάχυνε την εκστρατεία εμβολιασμού της μια εβδομάδα μετά την ανακάλυψη της παραλλαγής όμικρον του κορωνοϊού.\nΟ Δρ Marcus Plescia, επικεφαλής ιατρός του Συνδέσμου Υπαλλήλων Υγείας του Κράτους και της Επικράτειας, είπε ότι αναμένονται «ολοένα και περισσότερες» προσπάθειες εντοπισμού επαφών τις επόμενες ημέρες, εν μέρει λόγω της αβεβαιότητας σχετικά με το πόσο αποτελεσματικά θα να είναι κατά της όμικρον τα εμβόλια και οι θεραπείες, όπως τα μονοκλωνικά αντισώματα.\nΗ ανίχνευση επαφών είναι ένα ζωτικό εργαλείο για την αντιμετώπιση της πανδημίας, επιτρέποντας στα τμήματα υγείας να ειδοποιούν άτομα που είχαν στενή επαφή με ένα μολυσμένο άτομο και να επιβραδύνουν την εξέλιξη της COVID-19.\n«Η ανίχνευση επαφών μπορεί να μας δώσει πληροφορίες για το πώς εξαπλώνεται και ελπίζουμε να σπάσει τις αλυσίδες μετάδοσης για να σταματήσουν τα σμήνη και τα κρούσματα, ή τουλάχιστον να τα καθυστερήσει μέχρι να μάθουμε περισσότερα και να καταλάβουμε ποια πρέπει να είναι τα επόμενα βήματά μας», δήλωσε η Crystal Watson, ανώτερη μελετητής στο Κέντρο Ασφάλειας Υγείας Johns Hopkins στη Σχολή Δημόσιας Υγείας Bloomberg.\nΑν και πολλά είναι ακόμα άγνωστα για την παραλλαγή, οι πρώτες αναφορές προκαλούν συναγερμό.\nΤα νέα κρούσματα COVID-19 στη Νότια Αφρική, η οποία ειδοποίησε για πρώτη φορά τον κόσμο για την όμικρον την περασμένη εβδομάδα, αυξήθηκαν από περίπου 200 την ημέρα στα μέσα Νοεμβρίου σε περισσότερα από 16.000 την Παρασκευή. Ορισμένες υποθέσεις στις ΗΠΑ αφορούν άτομα που δεν είχαν ταξιδέψει πρόσφατα, πράγμα που σημαίνει ότι η παραλλαγή πιθανότατα κυκλοφορούσε ήδη στο εσωτερικό σε ορισμένες περιοχές της χώρας.\nΣτη Νέα Υόρκη, το τριήμερο φεστιβάλ anime τον Νοέμβριο παρουσιάζει μια πρόκληση στελέχωσης για τους ιχνηλάτες λόγω του μεγάλου αριθμού των παρευρισκομένων.\nΗ μία γνωστή μόλυνση από την όμικρον αφορούσε έναν άνδρα από τη Μινεσότα.\nΟι αξιωματούχοι προειδοποίησαν να μην συνδέσουν τα άλλα πέντε κρούσματα κορωνοϊού απευθείας με το συμβάν.\n“Το πραγματικά σημαντικό σημείο εδώ είναι ότι είναι πέντε περιπτώσεις από έναν παρονομαστή δεκάδων χιλιάδων ατόμων σε αυτό το συνέδριο.\nΕπιπλέον, δεν έχουμε δημιουργήσει κανένα είδος σύνδεσης μεταξύ αυτών των πέντε περιπτώσεων και της ευρείας μετάδοσης στη διάσκεψη”, δήλωσε ο Τεντ Λονγκ , εκτελεστικός διευθυντής του NYC Test & Trace Corps, που διαχειρίζεται το πρόγραμμα εντοπισμού επαφών της πόλης.\nΗ απόδειξη του εμβολιασμού ήταν απαραίτητη για την εισαγωγή, όπως ορίζει ο νόμος της πόλης, και απαιτούνταν επίσης μάσκες.\nΟι αξιωματούχοι είπαν ότι είχαν επικοινωνήσει και με τους 36.500 συμμετέχοντες στο συνέδριο, πωλητές και εκθέτες για τους οποίους είχαν στοιχεία επικοινωνίας, μέσω email, μηνύματος κειμένου ή τηλεφωνικής κλήσης.\n“Ένα μέρος του λόγου που υποδείξαμε πού ήταν – το συνέδριο των anime στη Νέα Υόρκη – είναι επειδή υπήρχαν τόσοι πολλοί άνθρωποι που παρακολούθησαν αυτό το γεγονός.\nΔεν θα ήταν δυνατό για τον ίδιο ή για κανέναν πραγματικά να αναγνωρίσει όλους όσοι ήταν δυνητικά σε επαφή μαζί του», είπε ο Ehresmann.\nΕν μέσω της έκρηξης της παραλλαγής δέλτα, οι ερευνητές υγείας σε όλες τις Η.Π.Α. κατακλύστηκαν και μείωσαν τις εργασίες ανίχνευσης επαφών, θεωρώντας ότι ήταν σχεδόν αδύνατο να συμβαδίσουν με τον κατακλυσμό νέων λοιμώξεων, να χορηγήσουν εμβόλια και να κάνουν ιχνηλάτηση ταυτόχρονα.\nΠολλοί υγειονομικοί αξιωματούχοι επικεντρώθηκαν τελικά σε εκθέσεις στα σχολεία ή σε πιθανά περιστατικά υπερδιάδοσης όπου μεγάλος αριθμός ανθρώπων κινδύνευε να εκτεθεί.\nΟ Δρ William Schaffner, καθηγητής μολυσματικών ασθενειών στην Ιατρική Σχολή του Πανεπιστημίου Vanderbilt, αναμένει ότι αυτό θα συμβεί τελικά με την omicron.\n«Η ανίχνευση και η αλληλουχία επαφών θα μας επιτρέψουν να ζωγραφίσουμε με ένα φαρδύ πινέλο», είπε ο Schaffner. “Αλλά δεν θα μπορέσουμε να την εντοπίσουμε σε κάθε περίπτωση και σε ένα δεδομένο σημείο, όταν ξέρουμε ότι είναι εδώ και εξαπλώνεται, γιατί χρειάζεται να το κάνουμε αυτό;”


Παθήσεις Περιφερειακών Αγγείων - Παπουτσής Αγγειοχειρουργός\nΤί είναι η χρόνια αποφρακτική αρτηριοπάθεια των κάτω άκρων;\nΗ ικανότητα για βάδιση είναι βασική ανθρώπινη ανάγκη. Η χρόνια ισχαιμία των κάτω άκρων, γνωστή και ως περιφερική αρτηριοπάθεια, είναι η αδυναμία βάδισης λόγω αρτηριοσκληρυντικών στενώσεων και αποφράξεων στο αρτηριακό δίκτυο των κάτω άκρων, που οδηγεί σε ελάττωση της αιματικής παροχής αυτών.\nΟι κλινικές εκδηλώσεις της μειωμένης αιματικής παροχής περιλαμβάνουν ασυμπτωματικές εντελώς περιπτώσεις ή πόνο που να σχετίζεται με ισχαιμία των μυών του κάτω άκρου κατά την βάδιση ή ακόμη και στην ηρεμία, με τελική κατάληξη στις σοβαρές περιπτώσεις την γάγγραινα και την απώλεια του κάτω άκρου.\nΗ περιφερική αρτηριοπάθεια διακρίνεται σε δύο κλινικές οντότητες: την διαλείπουσα χωλότητα και την χρόνια απειλητική για το σκέλος ισχαιμία. Αν και η γενεσιουργός αιτία είναι παρόμοια, δηλαδή η στένωση και η απόφραξη των αρτηριών των κάτω άκρων, η εξέλιξη και η φυσική τους ιστορία και η αντιμετώπισή τους είναι διαφορετική. Για το λόγο αυτό, οι δύο αυτές κλινικές οντότητες θα παρουσιαστούν σε διαφορετικά άρθρα.


Προδομενες Αγαπες - Ελληνικη λογοτεχνια (BKS.0020658)\nΑρχική > Βιβλία > Πεζογραφία > ΠΡΟΔΟΜΕΝΕΣ ΑΓΑΠΕΣ\nΠΑΝΙΔΟΥ ΝΙΚΟΛΙΑ στην κατηγορία ΕΛΛΗΝΙΚΗ ΛΟΓΟΤΕΧΝΙΑ\nΣυγγραφέας: ΠΑΝΙΔΟΥ ΝΙΚΟΛΙΑ\n'Αννα και Ηλέκτρα. Δύο φίλες. Δύο επιτυχημένες επιχειρηματίες, που έχουν μοιραστεί πολλά. Κοινή πορεία, κοινά όνειρα. Ο έρωτας έχει στιγματίσει τη ζωή και των δύο κοριτσιών. Γιατί αυτό είναι που κάνει ο έρωτας. Μας στιγματίζει, μας ξεγελάει, μας τρελαίνει, σε σημείο που δεν μπορούμε να αντιληφθούμε τι πραγματικά συμβαίνει γύρω μας. Σε μια πραγματικότητα ανελέητη, που δεν χαρίζεται σε κανέναν. Έτσι σημάδεψε και την 'Αννα. Μέσα στον λαβύρινθο της κούρασης και της μοναξιάς της, μια μοναξιά που σου τρυπάει την ψυχή σαν τον πιο παγωμένο χειμώνα, εκεί, σε μια στιγμή, σε ένα παραπάτημα ήρθε εκείνος και την κράτησε. Την απογείωσε και τη ναυάγησε. Μέσα στον πιο ξέφρενο ρυθμό, που μόνο πεζά πράγματα ξέρουν να σε βάζουν. Και εκεί που νομίζεις ότι ισορροπείς σε ένα αδιόρατο σχοινί, έρχεται ένα απαλό φύσημα και σου καταστρέφει ό,τι σημαντικότερο έχεις. Ακόμη και την ίδια σου τη ζωή.\nΠΡΟΔΟΜΕΝΕΣ ΑΓΑΠΕΣ (BKS.0020658)\n'Αννα και Ηλέκτρα. Δύο φίλες. Δύο επιτυχημένες επιχειρηματίες, που έχουν μοιραστεί πολλά. Κοινή πορεία, κοινά όνειρα. Ο έρωτας έχει στιγματίσει τη ζωή και των δύο κοριτσιών. Γιατί αυτό είναι που κάνει ο έρωτας. Μας στιγματίζει, μας ξεγελάει, μας τρελαίνει, σε σημείο που δεν μπορούμε να αντιληφθούμε τι πραγματικά συμβαίνει γύρω μας. Σε μια πραγματικότητα ανελέητη, που δεν χαρίζεται σε κανέναν. Έτσι σημάδεψε και την 'Αννα. Μέσα στον λαβύρινθο της κούρασης και της μοναξιάς της, μια μοναξιά που σου τρυπάει την ψυχή σαν τον πιο παγωμένο χειμώνα, εκεί, σε μια στιγμή, σε ένα παραπάτημα ήρθε εκείνος και την κράτησε. Την απογείωσε και τη ναυάγησε. Μέσα στον πιο ξέφρενο ρυθμό, που μόνο πεζά πράγματα ξέρουν να σε βάζουν. Και εκεί που νομίζεις ότι ισορροπείς σε ένα αδιόρατο σχοινί, έρχεται ένα απαλό φύσημα και σου καταστρέφει ό, τι σημαντικότερο έχεις. Ακόμη και την ίδια σου τη ζωή.\nΠΡΟΔΟΜΕΝΕΣ ΑΓΑΠΕΣ BKS.0020658 ΠΑΝΙΔΟΥ ΝΙΚΟΛΙΑ ΠΑΝΙΔΟΥ ΝΙΚΟΛΙΑ ΕΛΛΗΝΙΚΗ ΛΟΓΟΤΕΧΝΙΑ ΠΡΟΔΟΜΕΝΕΣ ΑΓΑΠΕΣ


Η Ελλάδα ΠΡΕΠΕΙ να συμμετάσχει στη διεθνή ειρηνευτική δύναμη στο Λίβανο\nΠαρασκευή, 22 Οκτωβρίου 2021 12:22:44 ΠΜ\nΑρχική›Απόψεις›Από θέσεως...›Η Ελλάδα ΠΡΕΠΕΙ να συμμετάσχει στη διεθνή ειρηνευτική δύναμη στο Λίβανο\n16:39 - 17 Αυγ 2006 | Από θέσεως...\nΤο σκέπτεται και το ξανασκέπτεται, λέει, η κυβέρνηση για το αν και πώς θα συμμετάσχει η Ελλάδα στη διεθνή ειρηνευτική δύναμη που θα εγκατασταθεί στο Νότιο Λίβανο για να προλάβει μία νέα ένταση και επανέναρξη των εχθροπραξιών. Το ίδιο κάνουν και οι κυβερνήσεις άλλων χωρών, αν και από την άλλη πλευρά υπάρχουν κράτη που έχουν δηλώσει ότι θα στείλουν δυνάμεις στην εύφλεκτη περιοχή.\nΕίναι φανερό ότι η ελληνική κυβέρνηση αμφιταλαντεύεται μεταξύ της πολιτικής λογικής που λέει ότι η Ελλάδα πρέπει να είναι παρούσα στις εξελίξεις στην ευρύτερη περιοχή, αφού θέλει να παίζει κάποιο ρόλο και να ακούγεται η φωνή της και του φόβου μήπως κάτι τέτοιο κρύβει πολιτικό κόστος, έτσι και γίνει «μία στραβή» και έχουμε θύματα. Γιαυτό και τα σχετικά δημοσιεύματα του Τύπου αναφέρονται σε ασφαλή σχετικά μέση λύση, της αποστολής δηλαδή πολεμικού πλοίου.\nΕτσι όμως δεν γίνεται δουλειά. Ο φόβος του πολιτικού κόστους έχει κυριολεκτικά αλλοτριώσει τη χώρα μας, καθώς κυβερνήσεις και κόμματα διακατέχονται συνεχώς και αυτόν. Εξαιτίας του φόβου του πολιτικού κόστους δεν παίρνουν, η παίρνουν μεσοβέζικες αποφάσεις, που συχνά αποδεικνύονται και αναποτελεσματικές. Ακριβώς λόγω φόβου του πολιτικού κόστους προτιμούν την ακινησία με βλέμματα καρφωμένα συνεχώς στις δημοσκοπήσεις.\nΣτη συγκεκριμένη περίπτωση όμως μιλάμε για εξωτερική πολιτική και όχι για μικροκομματικούς ελιγμούς. Η Ελλάδα είναι υποχρεωμένη να στείλει δύναμη στην περιοχή του Λιβάνου για να υποδηλώσει την παρουσία της. Δεν είναι τρελή η γαλλική κυβέρνηση που όπως φαίνεται θα αναλάβει το κύριο βάρος της διεθνούς δύναμης. Δεν θέλει να χάσει τα παραδοσιακά ερείσματα της Γαλλίας στην περιοχή και γιαυτό το κάνει. Για τον ίδιο ακριβώς λόγο η Ιταλία θα στείλει 3000 άνδρες, ενώ ανάλογη αναμένεται να είναι και η συμμετοχή της Τουρκίας. Ακόμη και η Γερμανία συζητάει να στείλει στρατιώτες, ξεπερνώντας τα πλέγματα ενοχής του Β΄ Παγκοσμίου Πολέμου, αφού για πρώτη φορά θα βρεθεί σε επαφή με ισραηλινά στρατεύματα.\nΑφού λοιπόν όλες σχεδόν οι μεσογειακές δυνάμεις θα είναι παρούσες, πως μπορεί να σκεφθεί η κυβέρνηση ότι η Ελλάδα θα λάμψει δια της απουσίας της; Στο κάτω-κάτω της γραφής, υποτίθεται ότι έχουμε και συμφέροντα στην περιοχή, μια και κάθε τόσο ασχολούμαστε με όσα συμβαίνουν στο Πατριαρχείο Ιεροσολύμων και τρέμουμε μήπως χάσει η χώρα μας την επιρροή της σ΄ αυτό. Αφήστε τις σχέσεις που έχουμε με τις αραβικές χώρες, αλλά και με το Ισραήλ. Αλλωστε σε ειρηνευτική δύναμη καλούμαστε να συμμετάσχουμε και μάλιστα υπό την αιγίδα του ΟΗΕ, παρ΄ όλο που το Ισραήλ θα ήθελε δύναμη ΝΑΤΟ, αλλά δεν του βγήκε.\nΠέρα όμως από την εξωτερική πολιτική υπάρχει και ένας άλλος πρακτικός λόγος για τον οποίον η Ελλάδα πρέπει να συμμετάσχει και μάλιστα με δύναμη ξηράς. Υποτίθεται ότι ξοδεύουμε τη μάνα μας και τον πατέρα μας για να έχουμε αξιόμαχο στράτευμα. Για να έχουμεαξιόμαχο στράτευμα διαθέτουμε και επαγγελματίες στρατιώτες, τους λεγόμενους πενταετούς θητείας. Αυτοί όμως όλοι, αξιωματικοί και στρατιώτες χρειάζονται και πρακτική εξάσκηση για να αναπτύξουν τις δυνατότητές. Τέτοια ευκαιρία εξάσκησης, σχετικά ασφαλή, δίνει και η συμμετοχή μας στη διεθνή δύναμη που θα πάει στο Λίβανο.\nΑν και αυτό το φοβόμαστε, καλύτερα να αφήσουμε τις μεγαλοστομίες και να το βουλώσουμε, περικόπτοντας μάλιστα και τις αμυντικές δαπάνες για να μη ξοδευόμαστε. Η όχι;


LEN Champions League: Ανετα στην πρεμιέρα ο Ολυμπιακός • Κανάλι Ένα 90.4\n26-10-2021 - 21:04 • 0 σχόλια •ΑΘΛΗΤΙΚΑ ΟΣΦΠ ΠΟΛΟ•\nΝικηφόρα ξεκίνησε τις υποχρεώσεις της στη φάση των ομίλων του Champions League η ομάδα πόλο Ανδρών του Ολυμπιακού, η οποία επικράτησε με το ευρύ 20-9 της Ντιναμό Τιφλίδας στο Παπαστράτειο στο πλαίσιο της 1ης αγωνιστικής. Η επικράτηση του Θρύλου ήρθε με άνεση και αφού κυριάρχησε στο ματς σε όλη τη διάρκεια του.\nΟι Πειραιώτες έχτισαν από τα πρώτα λεπτά μια διαφορά τεσσάρων τερμάτων και δεν επέτρεψαν σε κανένα σημείο της αναμέτρησης στη φιλοξενούμενη ομάδα, να πλησιάσει στο σκορ και να διεκδικήσει κάτι ουσιαστικό. Πρώτος σκόρερ της αναμέτρησης αναδείχθηκε ο Γιάννης Φουντούλης 8 τέρματα. Ο Θρύλος την επόμενη αγωνιστική, την Τρίτη 9 Νοεμβρίου, θα ταξιδέψει στο Βελιγράδι για να αντιμετωπίσει την διοργανώτρια του Final 8 και εκ των διεκδικητριών του Champions League, Νόβι Μπέογκραντ.\nΟ προπονητής του Ολυμπιακού, Θοδωρής Βλάχος στάθηκε στην παρουσία του κόσμου, τονίζοντας μετά το ματς στο olympiacossfp.gr τα εξής: «Μπορούμε να κρατήσουμε σήμερα την άνετη νίκη μας, απέναντι ίσως της πιο αδύναμης ομάδας του ομίλου μας. Παίξαμε ξανά μπροστά στον κόσμο μας. Η παρουσία του ήταν καταλυτική και θέλουμε αυτή την ατμόσφαιρα. Από την αρχή κυριαρχήσαμε σε άμυνα και επίθεση, ίσως τα εννέα γκολ που δεχθήκαμε να είναι αρκετά, αλλά όταν ανοίγει αρκετά το σκορ, νομίζω πως και οι δύο άμυνες χαλαρώνουν. Προχωράμε παρακάτω και κοιτάμε τον επόμενο αντίπαλο. Παιχνίδι με παιχνίδι πρέπει να κοιτάμε σε αυτόν τον όμιλο που είμαστε και όχι πιο κάτω».\nO πρώτος σκόρερ με 8 τέρματα, στην αναμέτρηση με τη Ντιναμό Τιφλίδας, Γιάννης Φουντούλης δήλωσε στο olympiacossp.gr τα εξής: «Επιθετικά είμαστε μια ομάδα που μπορεί να πάει ψηλά το σκορ. Αμυντικά μας προβληματίζει το γεγονός πως δεχθήκαμε εννέα γκολ, αλλά το παιχνίδι και ο τρόπος που παίζεται σε πιο υψηλό ρυθμό αλλά και ο τρόπος που σφυρίζουν οι διαιτητές, φέρνει πολλές αποβολές. Πρέπει να το βελτιώσουμε βέβαια αυτό, γιατί θα παίξουμε απέναντι σε πιο ποιοτικές ομάδες. Ήταν η πρεμιέρα, ένα ιδιαίτερο ματς. Είναι μια μεγάλη νίκη με αρκετά καλή εμφάνιση και όσο περνάει ο καιρός θα βελτιωθούμε. Είναι προφανώς πάρα πολύ σημαντικό ματς αυτό που ακολουθεί με τη Νόβι Μπέογκραντ. Όλες οι ομάδες είναι ποιοτικές και θα γίνει τεράστια μάχη για την πρόκριση. Παίζουμε με ένα εκ των φαβορί για το Τσάμπιονς Λιγκ που έχει εξασφαλισμένη παρουσία στην τελική φάση. Είναι μια ποιοτική ομάδα. Στόχος μας σε όλα τα ματς είναι η νίκη. Θα δώσουμε τον καλύτερο μας εαυτό για να πάρουμε κάτι από αυτό το παιχνίδι».


Νέα φουρνιά αναδρομικών 500 εκατ. προκαλεί η πανδημία | Η ΚΑΘΗΜΕΡΙΝΗ\nΝέα φουρνιά αναδρομικών 500 εκατ. προκαλεί η πανδημία\nΟι εξαγγελίες του υπουργείου Εργασίας για αυξήσεις σε πάνω από ένα εκατατομμύριο συνταξιούχους, αμέσως μετά την ψήφιση της πρόσφατης ασφαλιστικής μεταρρύθμισης, έχουν πλέον ξεχαστεί.\n5 Μαΐου, 2020 05.05.2020 • 16:22\nΜια νέα φουρνιά αναδρομικών υποχρεώσεων, κοντά στο μισό δισ. ευρώ, προς 400.000 συνταξιούχους, που έρχεται μάλιστα να προστεθεί στις ήδη γνωστές διεκδικήσεις του παρελθόντος, των σχεδόν 4 δισ. ευρώ, δημιουργεί η καθυστέρηση στην υλοποίηση της πρόσφατης ασφαλιστικής μεταρρύθμισης.\nΟι καταιγιστικές εξελίξεις και οι ανατροπές που επέφερε η υγειονομική κρίση του κορωνοϊού σε όλους τους τομείς έχουν ανατρέψει κάθε σχεδιασμό του οικονομικού επιτελείου, καθώς τα δημοσιονομικά περιθώρια στενεύουν. Ετσι, και οι εξαγγελίες του υπουργείου Εργασίας για αυξήσεις σε πάνω από ένα εκατομμύριο συνταξιούχους αμέσως μετά την ψήφιση του ασφαλιστικού νόμου Βρούτση έχουν πλέον ξεχαστεί. Πληροφορίες, πλέον, αναφέρουν πως η εφαρμογή της πρόσφατης ασφαλιστικής μεταρρύθμισης, καθώς και οι αυξήσεις των επικουρικών και κύριων συντάξεων που απορρέουν από αυτήν, παραπέμπεται για τον ερχόμενο Σεπτέμβριο.\nΒέβαια, έως τότε θα έχουν συσσωρευθεί ήδη αναδρομικά ενός έτους για περίπου 250.000 δικαιούχους επικουρικών συντάξεων (δικαιούνται από τον περασμένο Οκτώβριο μηνιαία αύξηση κατά μέσον όρο 100 ευρώ) και για περίπου 185.000 δικαιούχους κύριων συντάξεων (δικαιούνται λόγω των νέων συντελεστών αναπλήρωσης μια αύξηση που πρέπει να δοθεί εφάπαξ ή σε 5 ετήσιες δόσεις). Σύμφωνα με τις μελέτες που συνοδεύουν το νέο ασφαλιστικό, η ετήσια δαπάνη είχε προϋπολογιστεί για το 2020 και μέχρι το 2026 κοντά στο 0,20% του ΑΕΠ, δηλαδή κοντά στα 450 εκατ. ευρώ. Μάλιστα, η δαπάνη αυτή, από το 2027 και μετά, βαίνει αυξανόμενη. Τα χρήματα αυτά είχαν προϋπολογιστεί από το κονδύλι της 13ης σύνταξης, το οποίο κυμαινόταν στο 0,50% του ΑΕΠ, δηλαδή κοντά στο 1 δισ. ευρώ.\nΟπως επισημαίνει μιλώντας στην «Κ» ο δικηγόρος Αθηνών, εξειδικευμένος στο δίκαιο της κοινωνικής ασφάλισης, Διονύσης Ρίζος, στις «παγωμένες» διατάξεις του νόμου Βρούτση που αυξάνουν τις αναδρομικές υποχρεώσεις του Δημοσίου προς εκατοντάδες χιλιάδες συνταξιούχους συγκαταλέγονται:\nα) Ο επανυπολογισμός των κύριων συντάξεων με τα νέα ποσοστά αναπλήρωσης.\nΑναλυτικά, νέα ποσά που θα πρέπει αναδρομικά να καταβληθούν στις κύριες συντάξεις προκαλεί ο επανυπολογισμός των συντάξεων όσων έχουν πλέον των 30 ετών ασφάλισης με τα νέα ποσοστά αναπλήρωσης του ν. 4670/2020. Δικαιούχοι είναι περίπου 720.000 συνταξιούχοι που έχουν συνταξιοδοτηθεί είτε πριν είτε μετά τον ν. Κατρούγκαλου. Τα ποσά θα αφορούν είτε απευθείας αύξηση της κύριας σύνταξης είτε αύξηση της προσωπικής διαφοράς. Στην πρώτη περίπτωση τα ποσά θα έπρεπε να καταβληθούν άμεσα. Στη δεύτερη περίπτωση θα πρέπει να καταβληθούν σε 5 ετήσιες δόσεις.\nβ) Η επιστροφή ποσών στις επικουρικές.\nΜε σχετική εγκύκλιο που απευθύνεται στο ΕΤΕΑΕΠ, το υπουργείο Εργασίας καλεί τον φορέα να άρει τον επανυπολογισμό των συντάξεων που είχε γίνει τον Σεπτέμβριο του 2016 με βάση τον τότε ν. Κατρούγκαλου και να επιστρέψει τα περικοπέντα ποσά στους περίπου 220.000 συνταξιούχους που είχαν δει τη σύνταξή τους να μειώνεται. Τα εν λόγω ποσά αφορούν χρόνο από τον Οκτώβριο του 2019 κι έπειτα και ήδη σωρεύονται, ενώ δεν υπάρχει καμιά πρόβλεψη για το πότε θα καταβληθούν και το πότε θα γίνει η επαναφορά των ονομαστικών ποσών συντάξεων.\nΑς δούμε με τη βοήθεια του κ. Ρίζου παραδείγματα για το τι ποσά δικαιούνται σε κύριες και επικουρικές συντάξεις οι χιλιάδες συνταξιούχοι.\n• Συνταξιούχος του Δημοσίου με συνολικά 35 έτη ασφάλισης κατηγορίας πανεπιστημιακής εκπαίδευσης (ΠΕ) εξήλθε στη σύνταξη το 2018. Με τον τότε συντελεστή αναπλήρωσης η κύρια σύνταξή του διαμορφώθηκε στα 908,05 ευρώ. Με τον νέο συντελεστή η σύνταξή του θα διαμορφωθεί στα 962,3 ευρώ. Η διαφορά των 54,25 ευρώ θα πρέπει να του καταβληθεί αναδρομικά από τον Οκτώβριο 2019. Ετσι αν τα αναδρομικά καταβληθούν τον Σεπτέμβριο του 2020, θα πρέπει να λάβει 596,7 ευρώ και έκτοτε το νέο ποσό σύνταξής του.\n• Συνταξιούχος του ΟΑΕΕ με συνολικά 40 έτη ασφάλισης εξήλθε στη σύνταξη το 2017. Με τον τότε συντελεστή αναπλήρωσης η κύρια σύνταξή του διαμορφώθηκε στα 1.411,2 ευρώ. Με τον νέο συντελεστή η σύνταξή του θα διαμορφωθεί στα 1.584,24 ευρώ. Η διαφορά των 173,04 ευρώ θα πρέπει να του καταβληθεί αναδρομικά από τον 10/2019. Ετσι, αν τα αναδρομικά καταβληθούν τον 9/2020, θα πρέπει να λάβει 1.903,44 ευρώ και έκτοτε το νέο ποσό σύνταξής του.\n• Συνταξιούχος ιδιωτικός υπάλληλος του ΕΤΕΑΜ λάμβανε επικουρική σύνταξη ώς τον επανυπολογισμό του ν. Κατρούγκαλου 219,1 ευρώ. Μετά τον επανυπολογισμό το ποσό της επικουρικής του μαζί με την προσωπική διαφορά διαμορφώθηκε στα 176,6 ευρώ. Μετά τη συμμόρφωση στην απόφαση του ΣτΕ, η επικουρική του σύνταξη θα πρέπει να ξανανέβει στα 219,1 ευρώ με μια μηνιαία διαφορά 42,5 ευρώ. Αν τα αναδρομικά καταβληθούν τον Σεπτέμβριο, θα πρέπει να λάβει 467,5 ευρώ και έκτοτε το πλήρες ποσό της σύνταξής του.\n• Συνταξιούχος του ΙΚΑ με επικουρική στο πρώην ΤΕΑΥΕΚ λάμβανε επικουρική σύνταξη ώς τον επανυπολογισμό του ν. Κατρούγκαλου 376,1 ευρώ. Μετά τον επανυπολογισμό το ποσό της επικουρικής του μαζί με την προσωπική διαφορά διαμορφώθηκε στα 226,2 ευρώ. Μετά τη συμμόρφωση στην απόφαση του ΣτΕ, η επικουρική του σύνταξη θα πρέπει να ξανανέβει στα 376,1 με μια μηνιαία διαφορά 149,9 ευρώ. Αν τα αναδρομικά καταβληθούν τον Σεπτέμβριο, θα πρέπει να λάβει 1.648,9 ευρώ και έκτοτε το πλήρες ποσό της σύνταξής του.\n• Δημόσιος υπάλληλος συνταξιούχος του ΤΕΑΔΥ λάμβανε επικουρική σύνταξη ώς τον επανυπολογισμό του ν. Κατρούγκαλου 248,7 ευρώ. Μετά τον επανυπολογισμό το ποσό της επικουρικής του μαζί με την προσωπική διαφορά διαμορφώθηκε στα 162,9 ευρώ. Μετά τη συμμόρφωση στην απόφαση του ΣτΕ, η επικουρική του σύνταξη θα πρέπει να ξανανέβει στα 248,7 ευρώ με μια μηνιαία διαφορά 85,8 ευρώ. Αν τα αναδρομικά καταβληθούν τον Σεπτέμβριο, θα πρέπει να λάβει 943,8 ευρώ και έκτοτε το πλήρες ποσό της σύνταξής του.